hotchpotch/miracl-hf-unified huggingface dataset:
ভূমি সংস্কার
ভূমি সংস্কার হচ্ছে ভূমি মালিকানা ব্যবস্থার সংস্কার বা পরিবর্তন। পুঁজিবাদী ও সমাজতান্ত্রিক উভয় সমাজ ব্যবস্থাতেই ভূমি সংস্কার হয়ে থাকে। এক উৎপাদন পদ্ধতি থেকে আরেক উৎপাদন পদ্ধতিতে উত্তরণের অপরিহার্য পথ হচ্ছে পুরনো ভূমি মালিকানা ব্যবস্থার আমূল পরিবর্তন। জাতিসংঘ খাদ্য ও কৃষি সংস্থার মতে ভূমি সংস্কার দারিদ্র দূর করে এবং খাদ্র নিরাপত্তা বৃদ্ধি করে।
সামন্ত ব্যবস্থা ভেঙে পুঁজিবাদী বিকাশ কিংবা শিল্প বিপ্লবের বিভিন্ন পর্বে একের পর এক ভূমি সংস্কারের ঘটনা ঘটেছে। এর রূপ সব জায়গাতে একরকম নয়। একই গতিতে বা একই মাত্রায় বা একই ধরনে সব জায়গায় ভূমি ব্যবস্থার পরিবর্তন ঘটেনি। ইউরোপ, জার্মানি, ইংল্যান্ড বা যুক্তরাষ্ট্র -- একেক স্থানে একেক রকম ভূমি সংস্কার হয়েছে। পুঁজিবাদের পরবর্তী পর্বে তাইওয়ান বা দক্ষিণ কোরিয়ায় ভূমি সংস্কারের ধরন ও এসবের রাজনৈতিক শক্তি বিন্যাসের চরিত্র আবার অন্যদের থেকে আলাদা। এই পার্থক্য তৈরি হয় সামন্ত ব্যবস্থার ধরন, তার প্রতিরোধ ক্ষমতা, উদীয়মান শক্তি ও প্রতিষ্ঠানের আপেক্ষিক ক্ষমতা ইত্যাদি এবং একই সঙ্গে আন্তর্জাতিক ক্ষমতা সমীকরণের ওপর। এসবের মধ্যে পার্থক্যের কারণে কোথাও পরিবর্তন দীর্ঘ হয়েছে, কোথাও সংঘাত হয়েছে অনেক তীব্র।
পুঁজিবাদী ভূমি সংস্কারের মূল লক্ষ্য হচ্ছে ভূমিকে পুঁজির ক্রিয়ার অধীনস্থ করা, কৃষির বাণিজ্যিকীকরণ করা, শিল্পায়নের সম্পূরক হিসেবে কৃষির বিকাশ ঘটানো। আরেকভাবে বলা যায়, মূলধন সংবর্ধনের তাগিদে ভূমির সর্বোচ্চ উৎপাদনশীলতা নিশ্চিত করা, যে উৎপাদনশীলতার লক্ষ্য থাকে বাজার ও মূলধন সংবর্ধন এবং তার প্রয়োজন ভূমিতে পুঁজি বিনিয়োগের সকল বাধা অপসারণ। এই হিসেবে অনুপস্থিত ভূমি মালিকানা দূর করা পুঁজিবাদী ভূমি সংস্কারের প্রধান লক্ষ্য হিসেবে দাঁড়ায়। পুঁজিবাদী বিকাশের প্রক্রিয়ায় পুঁজির যে কেন্দ্রীভবন এবং আন্তর্জাতিকীকরণ ঘটে সেখানে বহুজাতিক একচেটিয়া পুঁজির উদ্ভব ঘটে। পুঁজিবাদী কেন্দ্র দেশগুলোতে তো বটেই, প্রান্তস্থ দেশগুলোর জমিও তার দখলের অন্যতম লক্ষ্য। উপনিবেশে তার দখল হয়েছে সরাসরি শারীরিকভাবে, আর বর্তমানে উন্নয়ন কর্মসূচি ও পুঁজি বিনিয়োগ প্রক্রিয়াতেই সম্পন্ন হয় এই দখলপর্ব। উন্নয়ন দর্শনের আধিপত্য এবং ‘স্বাধীন রাষ্ট্র’ কাঠামোর সমর্থন নিয়েই তা অগ্রসর হয়। বর্তমান বিশ্বে কৃষিকেন্দ্রিক বহুজাতিক কোম্পানিগুলোর সাম্প্রতিক তৎপরতা এরই স্বাক্ষর বহন করে।
ভূমির উৎপাদন শক্তির বিকাশ এবং শিল্পায়ন সম্পর্কিত ভাবে কৃষির বিন্যাস সমাজতান্ত্রিক ভূমি সংস্কারের মূল লক্ষ্য। কিন্তু যে জায়গায় পুঁজিবাদের সঙ্গে তার পার্থক্য তৈরি হয় সেটি হলো ভূমিকে ব্যক্তি মালিকানার শৃঙ্খল থেকে মুক্ত করে তাকে সাধারণ সম্পত্তি হিসেবে রূপান্তরের পথে অগ্রসর হওয়া। সেজন্য সোভিয়েত ইউনিয়ন, চীনসহ যেসব দেশ সমাজতান্ত্রিক বিপ্লবের প্রতিশ্রুতি উপস্থিত করেছিল সেসব দেশে যৌথকরণ, রাষ্ট্রীয়করণ এবং সাধারণ সম্পত্তিকরণ তিন ধরনের চেষ্টা দেখা গেছে। ভূমি ও তার উৎপাদিকা শক্তিকে নতুন একটি উৎপাদন সম্পর্কের অধীনে আনার চেষ্টা করা হয়। যেখানে মানুষ ও প্রকৃতির এক নতুন সম্পর্কের উদ্ভব ঘটে। প্রকৃতি মানুষের লোভ, দখল ও মুনাফার দাপট থেকে মুক্ত হয়। এর মধ্য দিয়ে মানুষও মুক্ত হয় তার সৃজনশীলতা ও অধস্তনতার সংঘাতের কারণ ব্যক্তি মালিকানার শৃঙ্খল থেকে। কিন্তু মানব ইতিহাস কখনও একরৈখিকভাবে অগ্রসর হয় না। এসব ব্যবস্থা টিকে থাকার মতো পরিপক্বতা এখনো মানবসমাজে তৈরি হয়নি।
জেনিফার অ্যানিস্টন
জেনিফার জোয়ানা অ্যানিস্টন (; জন্ম: ১১ ফেব্রুয়ারি, ১৯৬৯) একজন মার্কিন অভিনেত্রী, চিত্র পরিচালক, প্রযোজক এবং ব্যবসায়িক। তিনি আমেরিকার বিখ্যাত টিভি ধারাবাহিকে "ফ্রেন্ডস" এর জনপ্রিয় র‍্যাচেল গ্রিন চরিত্রে অভিনয় করার জন্য বিশ্বব্যাপী পরিচিতি পান। "ফ্রেন্ডস" টিভি ধারাবাহিকে তার চরিত্রের নৈপুন্যের কারনে এই চরিত্রটির জন্য তিনি একবার করে এমি, গোল্ডেন গ্লোব ও স্ক্রিন অ্যাক্টরস গিল্ড পুরস্কার লাভ করেছেন। তাছাড়া মেন্‌স হেলথ ম্যাগাজিন তাকে সর্বকালের সবচেয়ে যৌন আবেদনময়ী নারী হিসেবে ভোট করে।
তিনি হলিউডের বিভিন্ন চলচ্চিত্রে গুরুত্বপূর্ণ অভিনয় করেছেন। তাঁর অভিনীত বেশিরভাগ চলচ্চিত্রই হাস্য-রসাত্মক বা কমেডি চলচ্চিত্র। তাঁর এসকল চলচ্চিত্রের মধ্যে আছে "ব্রুস অলমাইটি", "অফিস স্পেস", "রিউমার হ্যাজ ইট"। এছাড়া রোমান্টিক-কমেডি চলচ্চিত্রের মধ্যে রয়েছে"অ্যালং কেম পলি" এবং "দ্যা ব্রেক-আপ"। এছাড়া কমেডি-হরর চলচ্চিত্রেও তাঁকে দেখা গেছে, যেমন: "লেপ্রিকন" এবং অপরাধ-থ্রিলার "ডিরেইল্‌ড"-এ।
ইয়াহু! মুভিজ
ইয়াহু! মুভিজ (ইংরেজি: Yahoo! Movies), যা ইয়াহু! নেটওয়ার্কের একটি অংশ, এবং পূর্বের ও বর্তমানসহ বিভিন্ন প্রকার চলচ্চিত্রের তথ্যাদি, ট্রেইলার, ছবির অংশ, বক্স অফিস তথ্যাদি, এবং সিনেমা হলে প্রদর্শনের সময়সহ সকল প্রকার তথ্যের বিস্তারিত একটি অনলাইন সংগ্রহশালা। ইয়াহু! মুভিজ থেকে ব্যবহারকারীরা কোনো একটি চলচ্চিত্র সম্পর্কে সমালোচকদের মতামত যেমন পড়তে পাড়েন, ঠিক তেমনি ব্যবহারকারী ও দর্শক হিসেবে তাঁরা নিজেদের মতামতও পরস্পরের সাথে আদান-প্রদান করতে পারেন। এছাড়া ব্যবহারকারীরা সেখানে অনলাইনে চলচ্চিত্র প্রদর্শন উপভোগের জন্য টিকেট, এবং পছন্দের ছবিগুলো তালিকাভুক্ত করতে পারেন।
আদ্দিস আবাবা
আদ্দিস আবাবা (ইংরেজি ভাষা: Addis Ababa বা কিছু বানানে "Addis Abeba", ইথিওপিয়ান ম্যাপিং অথরিটি এই বানানটিই ব্যবহার করে) (ইথিওপীয় ভাষায় (আমহারিক ভাষা): "Adis Abäba" বা "নতুন ফুল", অরমো: "Finfinne", ) হচ্ছে ইথিওপিয়ার রাজধানী ও প্রধান শহর। এটির জনসংখ্যার দিক দিয়ে ইথিওপিয়ার সবচেয়ে বড়ো শহর, ২০০৮ সালের আদমশুমারী অণুযায়ী যার জনসংখ্যা ৩৩,৮৪,৫৬৯।
ইথিওপিয়ার গুরুত্বপূর্ণ শহর হিসেবে এটি একই সাথে শহর এবং প্রদেশ। আফ্রিকার দেশসমূহের সংস্থা আফ্রিকান ইউনিয়ন এ শহরকে কেন্দ্র করেই গঠিত। এজন্য আদ্দিস আবাবাকে প্রায় সময়ই আফ্রিকার রাজধানী হিসেবে অভিহিত করা হয়। ঐতিহাসিক, রাজনৈতিক, কূটনৈতিক, সকল ক্ষেত্রেই এ শহরটি যথেষ্ট গুরুত্বপূর্ণ ও প্রভাবশালী। ইথিওপিয়ার বিভিন্ন স্থানের মানুষ এ শহরে বাস করে। ইথিওপিয়ায় প্রায় ৮০টিরও বেশি জাতির মানুষ আছেন, যারা ৮০'রও বেশি ভাষায় কথা বলেন, যার ফলে ইথিওপিয়ায় বিভিন্ন ধর্ম-বর্ণের এক বিচিত্র সম্প্রদায় প্রতিষ্ঠিত হয়েছে। বিখ্যাত আদ্দিস আবাবা বিশ্ববিদ্যালয় এখানেই অবস্থিত।
সমুদ্রপৃষ্ঠ থেকে প্রায় ৭,৫৪৬ ফুট (২,৩০০ মিটার) উচ্চতায় আদ্দিস আবাবা অবস্থিত। এর স্থানাঙ্ক: । এনটোলো পর্বতের পাদদেশে এই শহরটি অবস্থিত।
মারিয়ান পার্ল
মারিয়ান ভ্যান নেইনহফ পার্ল (ইংরেজি: Mariane van Neyenhoff Pearl) (জন্ম: ২৩ জুলাই, ১৯৬৭) একজন ফরাসী ফ্রিল্যান্স সাংবাদিক, এবং গ্ল্যামার ম্যাগাজিনের একজন প্রতিবেদক ও কলাম লেখক। তিনি ড্যানিয়েল পার্লের বিধবা স্ত্রী; যিনি পেশায় "ওয়াল স্ট্রিট জার্নাল" পত্রিকার একজন প্রতিদেক ছিলেন, এবং ২০০২ সালের গোড়ার দিকে পাকিস্তানে তাঁকে সন্ত্রাসীরা অপহরণ ও খুন করে।
পার্লের জন্ম ফ্রান্সের ক্লিশি, হত-দি-সিনে শহরে। বাবার দিক থেকে তিনি একজন ওলন্দাজ-ইহুদি, এবং পার্লের মা ছিলেন আফ্রো-কিউবান ও [[চাইনিজ-কিউবান বংশদ্ভূত। [[প্যারিস|প্যারিসেই]] পার্লের বেড়ে ওঠা এবং ড্যানিয়েল পার্ল যখন একটি অ্যাসাইনমেন্টে প্যারিস যান, সেখানেই তাঁদের পরিচয় ঘটে।
১৯৯৯ সালে তাঁরা বিয়ে করেন, এবং "ওয়াল স্ট্রিট জার্নাল"-এর ব্যুরো নির্বাহী হিসেবে তাঁরা [[ভারত|ভারতের]] মুম্বাইয়ে বসবাস করতে থাকেন। পরবর্তীকালে তাঁরা [[সন্ত্রাসের বিরূদ্ধে যুদ্ধ]] সম্পর্কে প্রতিবেদ লিখতে [[পাকিস্তান|পাকিস্তানের]] [[করাচী]] শহরে যান। তাঁদের ছেলে অ্যাডাম ড্যানিয়েল জন্ম হয় প্যারিসে, বাবাকে হারানোর তিন মাস পর।[[বিষয়শ্রেণী:১৯৬৭-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:ফরাসি সাংবাদিক]]
পাপারাৎসি
পাপারাৎসি (ইংরেজি: Paparazzi) , যা পাপারাজ্জি নামেও পরিচিত। এটি মূলত একটি বহুবাচক শব্দ, যা এসেছে একবাচক ইতালীয় শব্দ "paparazzo" থেকে।। শব্দটি দ্বারা এমন সব আলোকচিত্রীদের বোঝানো হয়, যারা নির্দিষ্ট কোনো মঞ্চ বা অনুষ্ঠান ছাড়া তারকাদের অসচেতন ও ব্যক্তিগত মুহুর্তের ছবি তোলেন। তাঁরা এমন সময় ছবি তোলেন যখন, তারকারা চান না এই ছবিগুলো কেউ তুলুক বা বাইরের জীবনে প্রকাশ হোক। যেমন: তাঁরা যখন দোকানে বা মার্কেটে যান, কোনো রেস্তোরাঁয় খাওয়া-দাওয়া করেন, বা সমুদ্রসৈকতে অবকাশযাপন করেন ইত্যাদি। এটি কোনো সংবাদমাধ্যমের নিজস্ব আলোকচিত্র গ্রহণের স্থান নয়, যেমনটা হয়ে থাকে কোনো প্রেস কনফারেন্স, বা লাল গালিচা সংম্বর্ধনার ক্ষেত্রে। সেক্ষেত্রে তারকারাও চান যে, তাঁদের ছবি সেখানে তোলা হোক।
পাপারাৎসিরা সচারচর স্বাধীন কর্মজীবি, এবং তাঁরা মূলধারার গণমাধ্যমের সাথে সংশ্লিষ্ট নন। কিন্তু তাঁরা যেহেতু তারকাদের নিয়ে কাজ করেন, এবং একই কাজটি করে তারকা সংশ্লিষ্ট ম্যাগাজিন ও পত্রিকাগুলোও, তাই মাঝে মাঝে পাপারাৎসিদের সাথে তাঁদের পার্থক্য করা দুষ্কর হয়ে পড়ে।
ড্যানিয়েল পার্ল
ড্যানিয়েল পার্ল (ইংরেজি: Daniel Pearl) (জন্ম: ১০ অক্টোবর, ১৯৬৩) একজন মার্কিন ইহুদি সাংবাদিক। তিনি মার্কিন পত্রিকা "ওয়াল স্ট্রিট জার্নাল"-এ কর্মরত থাকাকালীন পাকিস্তানের করাচিতে এক প্রতিবেদন লিখতে গিয়ে আল কায়েদা সন্ত্রাসীদের দ্বারা অপহৃত হন। অপহরণের সময় তিনি ভারতের মুম্বাইয়ে "ওয়াল স্ট্রিট জার্নাল"-এর দক্ষিণ এশীয় ব্যুরো নির্বাহী হিসেবে কর্মরত ছিলেন। তিনি সন্ত্রাসী রিচার্ড রেইড (দ্য স্টোন বোম্বার), আল কায়েদা, এবং পাকিস্তানী গোয়েন্দা সংস্থা আইএসআই-এর ওপর পত্রিকায় একটি তদন্তমূলক প্রতিবেদন দাখিলের উদ্দেশ্যে পাকিস্তানে গিয়েছিলেন। অপহরণকারীরা পরবর্তীতে শিরঃচ্ছেদের মাধ্যমে তাঁকে হত্যা করে।
পার্লকে অপহরণ ও হত্যার অভিযোগে জুলাই ২০০২-এ আহমেদ ওমর সাঈদ শেখ নামের পাকিস্তানী বংশদ্ভূত একজন ব্রিটিশ নাগরিককে ফাঁসিতে ঝুলিয়ে মৃত্যুদণ্ড দেওয়া হয়। ২০০৭ সালের মার্চে গুয়ান্তানামো বে বন্দীশিবিরে বন্দী খালিদ শেখ মোহাম্মদ শিকার করে যে, সে নিজেই পার্লের শিরঃচ্ছেদ করেছিলো।
সিওরলি ইউ আর জোকিং, মি. ফাইনম্যান!
সিওরলি ইউ আর জোকিং, মি. ফাইনম্যান! নোবেল বিজয়ী মার্কিন পদার্থবিজ্ঞানী রিচার্ড ফাইনম্যানের স্মৃতিচারণের ওপর ভিত্তি করে সম্পাদিত রচনা সংগ্রহ। ১৯৮৫ সালে প্রকাশিত এই বইটিতে ফাইনম্যানের জীবনের নান দিক উঠে এসেছে। বইটির কিছু অংশ হালকা মেজাজের যেমন সেফক্রাকিং এ তার আগ্রহ, বঙ্গোবাদন ও ছবি আঁকা ইত্যাদি; আবার ম্যানহাটন প্রজেক্ট, পদার্থবিজ্ঞানে তার কাজ নিয়ে নানা বিষয়ও এতে স্থান পেয়েছে। পুরো বইটিতেই ফাইনম্যানের অনবদ্য সেন্স অফ হিউমারের ছাপ রয়েছে।
পিপল (ম্যাগাজিন)
পিপল (ইংরেজি: "People") (মূল নাম: "People Weekly") মার্কিন যুক্তরাষ্ট্র থেকে প্রকাশিত, গণমাধ্যম তারকা, জনসাধারণের আগ্রহের বিষয়াদি নিয়ে প্রকাশিত একটি ম্যাগাজিন। টাইম ইনকর্পোরেটেড কোম্পানি এটির প্রকাশক।২০০৬ সাল পর্যন্ত এটির সার্কুলেশন ৩০ লাখ ৭৫ হাজার কপি, এবং প্রত্যাশিত আয় ১৫০ কোটি ডলার। ২০০৫-এ অক্টোবরে সার্কুলেশন, সম্পাদকীয়, ও বিজ্ঞাপনের জন্য "অ্যাডভার্টাইজিং এজ" এটিকে "ম্যাগাজিন অফ দ্য ইয়ার" হিসেবে ঘোষণা করেছে। অ্যাডভার্টাইজিং এজ-এর এ-গ্রেডের লিস্টে "পিপল"-এর অবস্থান ৬।
"পিপল"-এর নিজস্ব ওয়েবসাইট রয়েছে যেখানে তারা তাদের সবচেয়ে গুরুত্বপূর্ণ খবরগুলোকে স্থান দেয়। ২০০৭-এর ফেব্রুয়ারিতে গোল্ডেন গ্লোব পুরস্কার প্রদানের দিন এটি প্রায় ৩ কোটি ৯৬ লক্ষবার পরিদর্শিত হয়। যদিও এর সর্বোচ্চ পরিদর্শনের রেকর্ডটি হয় এক মাস আগে অস্কার পুরস্কার প্রদানের পরের দিন। ঐ দিন পরিদর্শনের সংখ্যা ছিলো ৫ কোটি ১৭ লক্ষ বার।
বিজ্ঞান প্রজেক্ট
বিজ্ঞান প্রজেক্ট হল বিজ্ঞান বিষয়ক একটি বিশেষ সমস্যা সমাধানের জন্য পূর্ণাঙ্গ কর্মধারা। প্রজেক্টের মূল কথাই হল- এটা সমস্যাভিত্তিক ও সকর্মক। একটি প্রশ্নের উত্থাপন আছে এখানে অর্থাৎ একটি সমস্যার প্রত্যভিজ্ঞা (recognition) এবং সেই সমস্যার নিদিষ্ট সমাধানের জন্য কর্ম পরিকল্পনা, কর্ম সম্পাদন, ও সিদ্ধান্তে পৌছানো - সব মিলে একটি সক্রিয়তা, একটি কর্মতৎপরতা।
প্রজেক্টের মূল লক্ষ্য হল শেষ পর্যন্ত একটি সমাধানে উপনীত হওয়া - একটি জবাব খুঁজে পাওয়া।
কেন্দ্রীয় কাঁচ ও সেরামিক গবেষণা প্রতিষ্ঠান
কেন্দ্রীয় কাচ ও সেরামিক গবেষণা প্রতিষ্ঠান পশ্চিমববঙ্গের শীর্ষস্থানীয় গবেষণা প্রতিষ্ঠান। ১৯৫০ সালের ২৬শে আগস্ট প্রতিষ্ঠানটি আনুষ্ঠানিকভাবে যাত্রা শুরু করে। ভারতের কেন্দ্রীয় বিজ্ঞান ও শিল্প গবেষণা পরিষদ এ প্রতিষ্ঠানটি স্থাপন করে।
ব্রাঞ্জেলিনা
ব্রাঞ্জেলিনা (ইংরেজি: Brangelina) বলতে সুপারকাপল ব্র্যাড পিট ও অ্যাঞ্জেলিনা জোলি নামের দুজন মার্কিন অভিনয়শিল্পীকে বোঝানো হয়। ব্র্যাড পিট হচ্ছেন "ফাইট ক্লাব", "সেভেন", "টুয়েলভ মাঙ্কিস", এবং "দ্য কিউরিয়াস কেইস অফ বেঞ্জামিন বাটন" খ্যাত একজন মার্কিন অভিনেতা, এবং অ্যাঞ্জেলিনা জোলি হচ্ছেন "হ্যাকারস", "গার্ল, ইন্টারাপ্টেড", "", এবং "চেঞ্জলিং" খ্যাত একজন একাডেমি পুরস্কার বিজয়ী মার্কিন অভিনেত্রী।
১৯৮০ ও ১৯৯০-এর দশক জুড়ে পিট রবিন গিভেনস, জিল শোয়েলেন, এবং জুলিয়েট লুইসের সাথে প্রেম করেছেন। এছাড়া "সেভেন" চলচ্চিত্রে তাঁর সহঅভিনেত্রী গিনেথ প্যালট্রোর সাথেও ১৯৯৫ থেকে ১৯৯৭ সাল পর্যন্ত তিনি প্রেম করেছেন।
১৯৯৮ সালে পিটের সাথে পরিচয় হয় "ফ্রেন্ডস" খ্যাত অভিনেত্রী জেনিফার অ্যানিস্টনের সাথে, এবং এই জুটি ২৯ জুলাই, ২০০০ সালে ক্যালিফোর্নিয়ার মালিবুতে বিবাহবন্ধনে আবদ্ধ হন। হলিউডের বিবাহ টিকে থাকার স্বল্পহারকে হার মানিয়েও শেষ পর্যন্ত এ জুটির জানুয়ারি ২০০৫-এ বিচ্ছেদ ঘটে। তাঁরা যৌথভাবে ঘোষণা করেন যে, সাত বছর একসাথে থাকার পর তাঁরা এখন আলাদা হয়ে যাওয়ার সিদ্ধান্ত নিয়েছেন। ডিভোর্সের জন্য আবেদন করার দুমাস পর অ্যানিস্টন তাঁদের সম্পর্কের মধ্যে বিদ্যমান পার্থক্যের ব্যাপারে মুখ খোলেন।
মার্চ ২৮, ১৯৯৬ সালে জোলি ব্রিটিশ অভিনেতা জনি লি মিলারকে বিয়ে করেন। তিনি ছিলেন "হ্যাকারস" চলচ্চিত্রে জোলি সহঅভিনেতা। জোলি ও মিলার পরবর্তী বছরেই আলাদা হয়ে যান, এবং ৩ ফেব্রুয়ারি, ১৯৯৯ সালে তাঁদের ডিভোর্স হয়। ৫ মে, ২০০০-এ তিনি বিয়ে করেন "পুশিং টিন" চলচ্চিত্রে তাঁর মার্কিন সহঅভিনেতা বিলি বব থর্নটনকে, এবং তাঁদের ডিভোর্স হয় ২৭ মে, ২০০৩-এ। হঠাৎ সংঘটিত হওয়া এই ডিভোর্সের ব্যাপারে জোলি বক্তব্য ছিলো, “এটা আশ্চর্যজনক ছিলো আমার কাছেও, কারণ রাতের শেষে আমরা দুজনই পুরোপুরি পরিবর্তিত হয়ে গিয়েছিলাম। আমার মনে হয় আমাদের মধ্যে মিলে যাবার মতো একরকম কিছুই কোনোদিন ছিলো না। ব্যাপারটা ভয় লাগানোর মতো, কিন্তু... আমার ধারণা এটা আপনি তখনি বুঝবেন যখন এটা আপনার জীবনে ঘটবে, এবং আদৌ আপনি নিজের সম্মন্ধে ভালোভাবে জানবেন না।”
দারফুর
দারফুর (ইংরেজি: Darfur) ( "dār fūr") হচ্ছে সুদানের একটি অঞ্চল। কয়েকশ বছর ধরে এখানে সুলতানাতের শাসন বিদ্যমান। অঞ্চলটি তিনটি স্বায়ত্বশাসিত প্রদেশ নিয়ে গঠিত। এই তিনটি প্রদেশ হচ্ছে: পশ্চিম দারফুর, দক্ষিণ দারফুর, এবং উত্তর দারফুর; এবং এগুলো ট্রাঞ্জিশনাল দারফুর রিজিওনাল অথরিটি দ্বারা নিয়ন্ত্রিত হয়। ২০০৩ সাল থেকে যুদ্ধের কারণে অঞ্চলটিতে চরম মানবিক বিপর্যয় বিদ্যমান।
৪,৯৩,১৮০ বর্গ কিলোমিটার অঞ্চল নিয়ে দারফুর গঠিত, যা প্রায় ফ্রান্সের সমান। অঞ্চলটি মূলত মারাহ পর্বতমালা (জাবেল মারাহ) সংশ্লিষ্ট অনুর্বর মালভূমি। দারফুরের মধ্যভাগে একটি আগ্নেয়গিরি চূড়া বিদ্যমান, যার উচ্চতা হচ্ছে ৩,০৪২ মিটার (৯,৯৮০ ফুট)। এই অঞ্চলের প্রধান শহরগুলো হচ্ছে আল ফাসির, নায়ালা, এবং জেনেইনা।
এই অঞ্চলটি তিনটি ফেডারাল প্রদেশ নিয়ে গঠিত। দারফুর চুক্তির মাধ্যমে ট্রাঞ্জিশনাল দারফুর রিজিওনাল অথরিটি (TDRA) এই অঞ্চলটি শাসন করে। বর্তমানে টিডিআরএ-এর চেয়াম্যান হচ্ছেন মিনিনি মিনাওয়ি।
ফোর্বস
ফোর্বস () যুক্তরাষ্ট্র থেকে প্রকাশিত একটি ম্যাগাজিন প্রকাশনা সংস্থা। এটি সবচেয়ে বেশি পরিচিত ও বিখ্যাত "ফোর্বস" নামক ম্যাগাজিনের প্রকাশক হিসেবে। এটি ব্যবসাভিত্তিক একটি ম্যাগাজিন এবং ব্যবসাভিত্তিক ম্যাগাজিনগুলোর (যেমন: "ফরচুন") মধ্যে অন্যতম শক্ত একটি প্রতিদ্বন্দী। বিভিন্ন রকম তালিকা প্রকাশের জন্য ফোর্বস বিখ্যাত। যেমন: সবচেয়ে ধনী আমেরিকানের তালিকা, বিলওনিয়ারের তালিকা ইত্যাদি। ফোর্বস ম্যাগাজিনের মূলনীতি হচ্ছে "দ্য ক্যাপিটালিস্ট টুল" ("")।
টেইলর ধারা
গণিতে টেইলর ধারা হল কোন ফাংশনের অসীমতক সমষ্টির প্রকাশ, যা একটি নির্দিষ্ট বিন্দুতে এর বিভিন্ন মাত্রার অন্তরকসমূহের মান থেকে নির্ণয় করা হয়। এ ধারাটির নামকরণ করা হয়েছে ইংরেজ গণিতবিদ ব্রুক টেইলরের নামানুসারে। ধারাটি যদি শূণ্য কেন্দ্র করে নির্ণীত হয়, তখন একে ম্যাকলরিন ধারা বলা হয়। সাধারণত হিসাব করার সময় টেইলর সিরিজের সসীমসংখ্যক পদের সমষ্টি নেয়া হয়। টেইলর ধারাকে টেইলর বহুপদীর সীমা বিবেচনা করা যেতে পারে।
কোন বাস্তব বা জটিল ফাংশন "ƒ"("x") যা কিনা একটি বাস্তব বা জটিল সংখ্যা "a" এর সংলগ্ন মানে অসীমভাবে অন্তরকলনযোগ্য, তার টেইলর ধারা হল ঘাতের ধারা
এর চেয়ে সংবদ্ধ আকারে একে প্রকাশ করা যায় এভাবে
যেখানে "n"! নির্দেশ করে "n" এর ফ্যাক্টরিয়াল এবং "ƒ"("a") নির্দেশ করে "ƒ" -এর "n"তম অন্তরক, "a" বিন্দুতে পরিমাপকৃত। "ƒ" এর শুণ্যতম অন্তরক হল "ƒ" নিজেই এবং ও 0! উভয়েরই সজ্ঞায়িত মান 1.
বিশেষ ক্ষেত্রে যখন , এ ধারাটিকে ম্যাকলরিন ধারা বলা হয়।
সুলায়মান
সুলায়মান (আঃ) (হিব্রু ভাষায়: שְׁלֹמֹה, আধুনিক হিব্রু: Šəlomo or Šlomo, আরবি ভাষায়: سليمان সুলায়মান) কুরআনের বর্ণনা অনুসারে, তিনি ছিলেন একজন নবী এবং প্রতাবশালী বাদশাহ্‌। হিব্রু বাইবেল অনুসারে, তিনি ছিলেন ইসরায়েলের প্রথম এবং গুরুত্বপূর্ণ একজন রাজা। তাঁর জন্ম আনুমানিক ১০১১ খ্রীষ্টপূর্বাব্দে এবং মৃত্যু আনুমানিক ৯৩১ খ্রীষ্টপূর্বাব্দে এবং তাঁর রাজত্ব কাল ছিল প্রায় ৯৭০ থেকে ৯৩০ খ্রীষ্টপূর্বাব্দ পর্যন্ত স্থায়ী। তিনি ছিলেন হযরত দাউদ (আঃ)-এর পুত্র। কথিত আছে, হজরত সুলায়মান (আ.) জেরুজালেম নগরী প্রতিষ্ঠা করেন এবং আল্লাহ তাআলার মহিমা তুলে ধরতে সেখানে পুনর্নির্মাণ করে গড়ে তোলেন মুসলমানদের প্রথম কিবলা আল-আকসা মসজিদ।
কুরআন শরীফে সূরা আন নম্‌ল-এর ১৮ নম্বর আয়াতে আছেঃ
এ সূরায় বলা আছে হযরত সুলায়মান (আঃ) কে শেখানো হয়েছিলো পাখিদের ভাষা, দেয়া হয়েছিলো অনেকরকম ধনসম্পদ, জ্বীন ও মানুষদের ওপর তার ছিলো নিয়ন্ত্রণ।
সূরা নম্‌ল ১৬ নম্বর আয়াতে আছেঃ
আরো উল্লেখ আছে যে সুলায়মান (আঃ) কে আল্লাহ তায়ালা জ্বীনকে বশীভুত করার ক্ষমতা দান করেছিলেন।
সূরা সাবা ১২ নম্বর আয়াতে আছেঃ
কুরআন অনুসারে তার মৃত্যুর মধ্যে শিক্ষণীয় বিষয় আছে।
নিউ ইয়র্ক বিশ্ববিদ্যালয়
নিউ ইয়র্ক ইউনিভার্সিটি (ইংরেজি: New York University) (NYU বা এনওয়াইইউ) হচ্ছে নিউ ইয়র্ক সিটিতে অবস্থিত একটি গবেষণামূলক বেসরকারি বিশ্ববিদ্যালয়। ম্যানহাটনের গ্রিনিচ ভিলেজ-এ এই বিশ্ববিদ্যালয়ের মূল ক্যাম্পাস অবস্থিত। ১৮৩১ সালে প্রতিষ্ঠিত এই বিশ্ববিদ্যালয়টি যুক্তরাষ্ট্রের সর্ববৃহৎ অলাভজনক ও বেসরকারী উচ্চশিক্ষা প্রতিষ্ঠান, যার শিক্ষার্থীসংখ্যা প্রায় ৫০,০০০।
নিউ ইয়র্ক ইউনিভার্সিটি ১৬টি স্কুল, কলেজ, এবং ইন্সটিটিউ নিয়ে গঠিত। যা ম্যানহাটনসহ ব্রুকলিন শহরেও অবস্থিত। এটি বিভিন্ন দেশে তাদের ক্যাম্পাস পরিচালনা করে। এর মধ্যে আছে লন্ডন, প্যারিস, ফ্লোরেন্স, প্রাগ, মাদ্রিদ, বার্লিন, আঙ্কারা, সাংহাই, বুয়েনোস আইরেস, এবং তেল আভিভ। এছাড়াও সিঙ্গাপুরে অবস্থিত টিশ্চ স্কুল অফ আর্টস, এবং এটি ২০১২ সালে ওয়াশিংটন ডি.সি.-তে একটি ক্যাম্পাস খুলবে বলে ঠিক করেছে। এবং আবু ধাবিতে ২০১০ সালে লিবারাল আর্টসের ওপর একটি ক্যাম্পাস শুরু করবে।
এখন পর্যন্ত এই বিশ্ববিদ্যালয়ের সাথে সংশ্লিষ্ট ৩১ জন নোবেল পুরস্কার পেয়েছেন। এছাড়াও ৩ জন অ্যাবেল পুরস্কার, ১৬ জন পুলিৎজার পুরস্কার, ১৯ জন পেয়েছেন একাডেমি পুরস্কার। এছাড়াও আছেন এমি, গ্র্যামি, এবং টনি পুরস্কার বিজয়ী ব্যক্তিত্ব। এছাড়াও এই বিশ্ববিদ্যালয়ে ম্যাকআর্থার, ও গুগেনহায়াম ফেলোশিপ হোল্ডার, এবং ন্যাশনাল একাডেমি অফ সায়েন্সের সদস্যরাও আছেন।
সাম্প্রদায়িকতা
সাম্প্রদায়িকতা বা সাম্প্রদায়িকতা () হচ্ছে এক ধরনের মনোভাব। কোন ব্যক্তির মনোভাবকে তখনই সাম্প্রদায়িক বলে আখ্যা দেওয়া হয় যখন সে এক বিশেষ ধর্মীয় সম্প্রদায়ভুক্তির ভিত্তিতে অন্য এক ধর্মীয় সম্প্রদায় এবং তার অন্তর্ভুক্ত ব্যক্তিদের বিরুদ্ধচারণ এবং ক্ষতিসাধন করতে প্রস্তুত থাকে। এ ক্ষেত্রে কোন ব্যক্তিবিশেষের ক্ষতিসাধন করার মানসিক প্রস্তুতি সেই ব্যক্তির সাথে সাক্ষাৎ পরিচয় অথবা বিরুদ্ধতা থেকে সৃষ্ট নয়। ব্যক্তিবিশেষ এ ক্ষেত্রে গৌণ, মুখ্য হলো সম্পদায়।ধর্মনিষ্ঠার সাথে সম্পর্ক আছে ধর্মীয় তত্ত্ব এবং আচার বিচারের। সাম্প্রদায়িকতার যোগ আছে সম্পদায়ের সাথে। অর্থাৎ ধর্মনিষ্ঠার ক্ষেত্রে ব্যক্তির নিজের আচরণ এবং ধর্মবিশ্বাসের গুরুত্ব বেশি। সাম্প্রদায়িকতার ক্ষেত্রে নিজের ধর্মীয় সম্প্রদায়ের প্রতি বিশেষ এক জাতীয় আনুগত্যের গুরুত্ব বেশি। এ ছাড়া সত্যকার ধর্মনিষ্ঠা পরকালমুখী। পরকালেই তার সত্যকার পুরস্কারের আশা। সাম্প্রদায়িকতার মুনাফা ইহলোকে। ধর্মনিষ্ঠার জন্য অন্যের বিরুদ্ধাচরণের প্রয়োজন নেই।
ব্রি ধান-৪৭
ব্রি ধান-৪৭ হচ্ছে লবণাক্ত সহনশীল ধানের জাত।
বাগেরহাট, খুলনা, সাতক্ষীরা জেলায় রবি মৌসুমে লবণাক্ততা বাড়তে থাকে। অত্যধিক লবণাক্ততাসহিষ্ণু ধানের জাত না থাকায় রবি মৌসুমে জমি পতিত পড়ে থাকে। এ ছাড়াও ৩/৪ ফুটের অধিক পানি ও চিংড়ি চাষের কারণে ধান চাষের সুযোগ থাকে না। ফলে ধানের উৎপাদন কমে যায়। বাংলাদেশ ধান গবেষণা ইনস্টিটিউট এর গবেষক ও বিজ্ঞানীরা গবেষণা পরিচালক ড. আব্দুস সালাম নেতৃত্বে লবণাক্ত সহনশীল জাত আবিষ্কার করেন। যেখানে সাধারণ ধানের চারা 8ds/m লবণাক্ততা সহ্য করতে পারে না সেখানে এটি সারা জীবন 6ds/m অবস্থায় এবং এটি ১২-১৪ দিন 8ds/m লবণাক্ততা সহ্য করতে পারে। মুন্সীগঞ্জ, সাতক্ষীরা, বাগেরহাট, খুলনা ও বরিশাল জেলার বিভিন্ন অঞ্চলে এ জাতের পরীক্ষামূলক চাষাবাদা চলছে। এতে আশাতীত ফল পাওয়া যায়। ড. সালাম জানান, DFID- Petra ও IRRI প্রকল্পের মাধ্যমে এ ধান উদ্ভাবন করা হয়েছে। এ ধানের ফলন হেক্টর প্রতি ৫/৬ টন। আয়ুষ্কাল ১৫০-১৫৫ দিন এবং উচ্চতা ১০০ সেমি।
জুলকারনাইন
জুলকারনাইন কুরআনে উল্লিখিত একজন ব্যক্তি। কুরআনের সূরা কাহাফ্-এ জুলকারনাইন নামটি উল্লিখিত আছে। কুরআনের তাফসিরকারীদের কারো কারো মতে তিনি একজন নবী ছিলেন। অন্যপক্ষে, কুরআনে "আলেকজান্ডার" নামটি সরাসরি উল্লিখিত নেই। প্রাচীনকালে আরব উপদ্বীপে জুলকারনাইন নামটি পরিচিত ছিল অল্প বয়সী উচ্চ ক্ষমতাধর একজন শাসক হিসেবে। জুলকারনইন শব্দটির আক্ষরিক অর্থ হল "দুই শিং বিশিষ্ট"।
কুরআন শরীফের সূরা কাহাফের আয়াত নম্বর ৮৩-১০১ অংশে জুলকারনাইন সম্পর্কিত বর্ণনা আছে। নবী হিসেবে জুলকারনাইনের নাম উল্লেখ নেই যদিও কিন্তু তিনি নবী ছিলেন না এমনটিও বলা হয়নি। বলা হয়েছে যে, আল্লাহ তাঁকে সকল বিষয়ে পথনির্দেশ বা দিকনির্দেশ এবং/অথবা কার্যপোকরণ দিয়েছেন। তিনি এরপর দুটি পথ অনুসরণ করেন। এর মধ্যে এক পথে গিয়ে তিনি ইয়াজুজ মাজুজের হাতে অত্যাচারিত এক জাতির দেখা পান। তিনি তাদের জন্য গলিত তামার তৈরি একটি প্রাচীর বানিয়ে দেন। সূরা কাহাফ ৮৩-৮৬ নম্বর আয়াতে নিম্নরূপ বর্ণিত আছেঃ
"তারা আপনাকে যুলকারনাইন সম্পর্কে জিজ্ঞাসা করে। বলুনঃ আমি তোমাদের কাছে তাঁর কিছু অবস্থা বর্ণনা করব।
আমি তাকে পৃথিবীতে প্রতিষ্ঠিত করেছিলাম এবং প্রত্যেক বিষয়ের কার্যোপকরণ দান করেছিলাম।
জুলকারনইন পৃথিবীর বিভিন্ন অঞ্চল ঘুরে বেড়াতেন নির্যাতীত, বঞ্চিত, শাসকের হাতে শোসিত লোকদের মুক্তি দিতেন। কুরআনের বর্ননা অনুযায়ী অরুণাচলে, যেখান থেকে সূর্য উদিত হয় সেখানে ইয়াজুজ, মাজুজের হাত থেকে জনগণকে রক্ষা করার জন্য দেয়াল তুলে দিয়েছিলেন জুলকারণাইন। আর সে স্থানটি পাহাড়ের প্রাচীরের মাঝখানে। সূরা কাহাফের ৯৩ হতে ৯৮ নম্বর আয়াতে জুলকারনাইনের এই প্রাচীর নির্মাণের উল্লেখ আছে। ধারণা করা হয় এই জাতি ধাতুর ব্যবহার জানতো। তারা হাপর বা ফুঁক নল দ্বারা বায়ু প্রবাহ চালনা করে ধাতুকে উত্তপ্ত করে গলাতে পারতো এবং তারা লোহার পিন্ড ও গলিত তামাও তৈরি করতে পারতো। জুলকারনাইন তাদের প্রতিরোধ প্রাচীর তৈরি করার জন্য উপাদান ও শ্রম সরবরাহ করতে বললেন। তারা নিজেরাই জুলকারনাইনের আদেশ মত দুই পর্বতের মাঝে শক্ত লোহার প্রাচীর বা দ্বার তৈরি করলো।
ইয়াজুজ মাজুজ জাতি কে বাইবেলে গগ ম্যাগগ হিসেবে অভিহিত করা হয়েছে।
আধুনিক যুগের গবেষক ও পন্ডিতদের মতে কুরআনে উল্লিখিত জুলকারনাইনের মাধ্যমে ঐতিহাসিক সম্ভাব্য ৩ টি চরিত্র নির্দেশ করা হতে পারে , যারা হলেন ;এই প্রাচীরটির সঠিক অবস্থান জানা যায়নি। এ সম্পর্কে নানা মতবাদ প্রচলিত। একটি মতবাদ অনুসারে, কুরআনের বর্ননা অনুযায়ী অরুণাচলে, যেখান থেকে সূর্য উদিত হয় সেখানে ইয়াজুজ, মাজুজের হাত থেকে জনগণকে রক্ষা করার জন্য দেয়াল তুলে দিয়েছিলেন জুলকারনাইন। আর সে স্থানটি পাহাড়ের প্রাচীরের মাঝখানে।
সেন্ট্রাল ইন্টেলিজেন্স এজেন্সি
সেন্ট্রাল ইন্টেলিজেন্স এজেন্সি (ইংরেজি: Central Intelligence Agency) (CIA), যা সিআইএ নামেও পরিচিত, যুক্তরাষ্ট্রের কেন্দ্রীয় সরকারের আওতাধীন একটি বেসামরিক গোয়েন্দা সংস্থা।
এটি একটি স্বাধীন সংস্থা, যার দায়িত্ব যুক্তরাষ্ট্রের জাতীয় নিরাপত্তা নিশ্চিত করা এবং উচ্চপদস্থ নীতিনির্ধারকদের কাছে গোয়েন্দা তথ্য সরবরাহ করা।
দ্বিতীয় বিশ্বযুদ্ধকালীন সময়ে গঠিত অফিস অফ স্ট্র্যাটেজিক সার্ভিসেস (OSS)-এর উত্তরসূরী হিসেবে সিআইএ'র জন্ম। এর কাজ ছিলো যুক্তরাষ্ট্র সামরিক বাহিনীর বিভিন্ন শাখা-প্রশাখার মধ্যে তথ্য আদান-প্রদান করা। ১৯৪৭ সালে অনুমোদিত হওয়া ন্যাশনাল সিকিউরিটি অ্যাক্ট বা জাতীয় নিরাপত্তা আইনের মাধ্যমে সিআইএ গঠন করা হয়, যাতে বলা হয় ‘এটি কোনো পুলিশ বা আইন রক্ষাকারী প্রতিষ্ঠান নয়, দেশে কিংবা বিদেশে যেখানেই কাজ করুক না কেনো’।
সিআইএ'র প্রাথমিক কাজ হচ্ছে বিদেশি সরকার, সংস্থা ও ব্যক্তিদের সম্বন্ধে তথ্য সংগ্রহ করা এবং তা জাতীয় নীতিনির্ধারকদের কাছে তা সরবরাহ ও পরামর্শ প্রদান করা। সিআইএ এবং এর দায়বদ্ধতা ২০০৪ সালে উল্লেখযোগ্যভাবে পরিবর্তিত হয়েছে। ২০০৪-এর ডিসেম্বরের পূর্বে সিআইএ ছিলো যুক্তরাষ্ট্রের প্রধান গোয়েন্দা সংস্থা; এটি শুধু নিজের কর্মকাণ্ডই নয়, বরং অন্যান্য গোয়েন্দা সংস্থাগুলোর কর্মকাণ্ডও দেখাশোনা করতো। কিন্তু ২০০৪ সালে অনুমোদিত ইন্টেলিজেন্স রিফর্ম অ্যান্ড টেররিজম প্রিভেনশন অ্যাক্ট, ২০০৪ দ্বারা তা পরিবর্তিত হয়।
প্রেম
প্রেম () হল ভালোবাসার সাথে সম্পর্কিত একটি উত্তেজনাপূর্ণ ও রহস্যময় অনুভূতি। এটি হল কোন ব্যক্তির প্রতি যৌন আকর্ষণের সাথে সম্পর্কিত কোন আবেগীয় আকর্ষণ হতে উদ্বুদ্ধ একটি বহিঃপ্রকাশমূলক ও আনন্দঘন অনুভূতি। গ্রিক চারটি আকর্ষণের মধ্যে এটি আগেপ, ফিলিয়া কিংবা স্টরজ-এর তুলনায় ইরোসের সঙ্গে অধিক সামঞ্জস্যপূর্ণ। মনোবিজ্ঞানী চার্লস লিন্ডহোমের সংজ্ঞানুযায়ী প্রেম হল "একটি প্রবল আকর্ষণ যা কোন যৌন-আবেদনময় দৃষ্টিকোণ হতে কাওকে আদর্শ হিসেবে তুলে ধরে, এবং যাতে তা ভবিষ্যতে দীর্ঘস্থায়ী হওয়ার মনোবাসনাও অন্তর্ভুক্ত থাকে।" কোন সম্পর্কের ক্ষেত্রে এতে অপর ব্যক্তির প্রতি একইসাথে শক্তিশালী মানসিক এবং যৌন আকর্ষণ কাজ করে। প্রেমের সম্পর্কে যৌনতার তুলনায় ব্যক্তিগত আবেগ-অনুভূতি অধিক গুরুত্বের অধিকারী হয়।
অধিকাংশ ক্ষেত্রেই সম্পর্কসমূহের সূচনাপর্বে প্রেমের অনুভূতি অধিকতর দৃঢ়ভাবে কাজ করে। তখন এর সঙ্গে এমন এক অনিশ্চয়তা এবং দুশ্চিন্তা অনুভূত হয় যে এ ভালোবাসা হয়তো আর কখনো ফিরে নাও আসতে পারে।
প্রধানত শিল্পাঙ্গনে, বিশেষ করে সাহিত্য এবং উপন্যাসে একটি প্রধানতম ও গুরুত্বপূর্ণ আকর্ষক বিষয় হিসেবে প্রেমের ব্যবহার দেখা যায়। এছাড়াও এর উল্লেখযোগ্য উপস্থিতি রয়েছে কিশোর কিশোরীদের রূপকথার গল্প ও নারীদের উপন্যাসসমূহে এবং উইলিয়াম শেক্সপিয়র। এর মত জগদ্বিখ্যাত রচয়িতাদের সাহিত্যকর্মে।
জিলিয়ান অ্যান্ডারসন
জিলিয়ান লেই অ্যান্ডারসন, ওবিই (, জন্ম: ৯ আগস্ট ১৯৬৮) হলেন একজন মার্কিন চলচ্চিত্র, টেলিভিশন ও মঞ্চ অভিনেত্রী। তিনি একটি প্রাইমটাইম এমি পুরস্কার, একটি গোল্ডেন গ্লোব পুরস্কার, দুটি স্ক্রিন অ্যাক্টরস গিল্ড পুরস্কার অর্জন করেছেন। তিনি সবচেয়ে বেশি পরিচিত মার্কিন টেলিভিশন ধারাবাহিক দি এক্স-ফাইল্‌স-এ একজন এফবিআই এজেন্টরূপে অভিনয়ের জন্য। এছাড়াও তাঁর অভিনীত অন্যান্য উল্লেখযোগ্য চলচ্চিত্রগুলোর মধ্যে আছে, "প্রিন্সেস মোনোকো"-এ মোরো চরিত্রে, "দ্য হাউজ অফ মিথ" (২০০০)-এ লিলি বার্ট চরিত্রে, এবং বিবিসি'র টেলিভিশন ধারাবাহিক "ব্লিক হাউজ" (২০০৫)-এ লেডি ডেডলক চরিত্রে।
অ্যান্ডারসন ১৯৬৮ সালের ৯ই আগস্ট ইলিনয় অঙ্গরাজ্যের শিকাগো শহরে জন্মগ্রহণ করে। তার মাতা রোজাম্যারি অ্যালিন একজন কম্পিউটার অ্যানলিস্ট এবং পিতা তৃতীয় হোমার এডওয়ার্ড অ্যান্ডারসন চলচ্চিত্র নির্মাণ-উত্তর কোম্পানির মালিক। অ্যান্ডারসন ইংরেজ, জার্মান ও আইরিশ বংশোদ্ভূত।
অ্যন্ডারসনের জিও নামের একটি বোন রয়েছে, যিনি "দি এক্স-ফাইল্‌স"-এর "ক্রিসমাস ক্যারল" পর্বে ১৪ বছর বয়সী ড্যানি স্কালি চরিত্রে অভিনয় করেছিলেন।
দুইবার বিয়ে করা অ্যান্ডারসন প্রথম বিয়ে করেছিলেন ক্লাইড ক্লট্‌জকে, সালে যিনি ছিলেন এক্স-ফাইল্‌সের সহযোগী আর্ট পরিচালক। তাঁদের বিয়েটা হয় ১৯৯৪ সালের প্রথম দিন, হাওয়াইয়ের এক বৌদ্ধদের অনুষ্ঠানে। ১৯৯৭ সালে তাঁদের বিবাহবিচ্ছেদ ঘটে। ২০০৪ সালে ডিসেম্বরে অ্যান্ডারসন বিয়ে করেন প্রামাণ্যচিত্র পরিচালক জুলিয়ান ওজানেকে, এবং এবারের বিয়েটি হয় কেনিয়া উপকূলে অবস্থিত লামু দ্বীপের শেলা গ্রামে। বিয়ের ষোলো মাস পর ২১ এপ্রিল, ২০০৬ তাঁরা তাঁদের আলাদা হয়ে যাওয়াটা ঘোষণা করেন। ২০০৬-এ ওজানের সাথে ছাড়াছাড়ির হবার পর থেকে জিলিয়ান অ্যান্ডারসনের সঙ্গী হিসেবে আছেন মার্ক গ্রিফিথ্‌স।
এমি পুরস্কার
এমি পুরস্কার (ইংরেজি: Emmy Award), যা বেশিরভাগ সময় এমি নামে পরিচিত। এটি টেলিভিশন ভিত্তিক পুরস্কার, যা টেলিভিশন অনুষ্ঠানে উল্লেখযোগ্য অবদান রাখায় প্রদান করা হয়। এটিকে চলচ্চিত্রের একাডেমি পুরস্কার, সঙ্গীতের গ্র্যামি পুরস্কার, এবং মঞ্চের টনি পুরস্কারের সমতুল্য ধরা হয়।
এটি টেলিভিশন শিল্পের বিভিন্ন ক্ষেত্রে প্রদান করা হয়, যেমন: বিনোদনধর্মী অনুষ্ঠান, সংবাদ এবং প্রামাণ্যচিত্র অনুষ্ঠান, এবং খেলাধুলা ভিত্তিক অনুষ্ঠান। এছাড়াও বিভিন্ন স্থানভিত্তিকভাবে বিভিন্ন অনুষ্ঠানে সারা বছর জুড়েই এ পুরস্কার প্রদান করা হয়। এই অনুষ্ঠানগুলোর মধ্যে আছে প্রাইমটাইম এমি পুরস্কার, ডেটাইম এমি পুরস্কার প্রভৃতি।
২০০৪ সালে গালায় অনুষ্ঠিত ৩২তম এমি পুরস্কার প্রদান অনুষ্ঠানে বাংলাদেশি টেলিভিশন চ্যানেল এটিএন বাংলা তাদের অনুষ্ঠান "আমরাও পারি"-এর জন্য এমি পুরস্কার লাভ করে।
তিনটি সম্পর্কিত কিন্তু পৃথক সংগঠন একত্রে এমি পুরস্কার প্রদান করে:
এইচবিও
এইচবিও বা HBO যা পূর্ণনাম হোম বক্স অফিস-এর সংক্ষিপ্ত রূপ, হচ্ছে একটি টেলিভিশন চ্যানেল, যা টাইম ওয়ার্নার প্রতিষ্ঠানের একটি ব্যবসায়িক প্রতিষ্ঠান। এটি একটি পে চ্যানেল, যা যুক্তরাষ্ট্রএর তিনকোটি আশি লক্ষ গ্রাহকের কাছে সপ্তাহে সাতদিন ২৪ ঘণ্টা সেবা প্রদান করে।.
গণসঙ্গীত
গণসঙ্গীত সঙ্গীতের একটি ধারা, যা মূলতঃ রাজনৈতিক-সামাজিক-সাংস্কৃতিক শোষণ, নির্যাতন, অত্যাচার অনাচারের বিরুদ্ধে গণ মানুষকে উদ্দীপ্ত করার গান৷
শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার
সেরা প্রধান চরিত্রে অভিনেত্রী বিভাগে বাফটা পুরস্কার (ইংরেজি: BAFTA Award for Best Actress in a Leading Role) হচ্ছে ব্রিটিশ একাডেমি অফ ফিল্ম অ্যান্ড টেলিভিশন আর্টস প্রদত্ত একটি চলচ্চিত্র পুরস্কার, যা চলচ্চিত্রে কেন্দ্রীয় ভূমিকায় অসামান্য অভিনয়ের জন্য চলচ্চিত্র অভিনেত্রীদের প্রদান করা হয়।
১৯৫২ থেকে ১৯৬৭ এর মধ্যে ব্রিটিশ এবং ব্রিটিশ ছাড়া অন্য অভিনেত্রীদের মধ্যে দুটো আলাদা পুরস্কার দেওয়া হতো, কিন্তু ১৯৬৮ সালে দুটো পুরস্কার একত্রিত করে একটি পুরস্কার প্রদান শুরু হয়। বর্তমান নামে এই পুরস্কারটি দেওয়া হচ্ছে ১৯৯৫ সাল থেকে।
রণেশ দাশগুপ্ত
রণেশ দাশগুপ্ত (১৫ জানুয়ারি ১৯১২ - ৪ নভেম্বর, ১৯৯৭) সাহিত্যিক, সাংবাদিক, সংগ্রামী রাজনৈতিক কর্মী ও দেশের স্মরণীয় সাংস্কৃতিক ব্যক্তিত্ব।
পিতা অপূর্বরত্ন দাশগুপ্ত খ্যাতনামা খেলোয়াড় ছিলেন। কাকা নিবারণ দাশগুপ্ত ছিলেন সক্রিয় রাজনৈতিক কর্মী ও পেশায় শিক্ষক। আরেক কাকা ছিলেন গান্ধীবাদী স্বদেশী। পারিবারিক পরিমণ্ডল এমন হওয়ার ফলে ছোটবেলা থেকেই দেশ, পরাধীনতা, বৃটিশবিরোধী রাজনীতি ইত্যাদির সঙ্গে রণেশ দাশগুপ্তের ঘনিষ্ঠ পরিচয় ঘটেছিল এবং পরবর্তী জীবনে এই রাজনৈতিক সচেতনতা তাকে চালনা করেছিল।
১৯২৯ সালের রাঁচির (বিহার) স্কুল থেকে ম্যাট্রিক পাস করে বাঁকুড়ার কলেজে ভর্তি হন। এ সময় অনুশীলন দলের সঙ্গে তার যোগাযোগ ঘটে ও তিনি রাজনীতিতে জড়িয়ে পড়েন। বাঁকুড়া কলেজ থেকে তাকে বহিষ্কার করা হলে তিনি কলকাতায় এসে সিটি কলেজে ভর্তি হন। কিন্তু পুলিশের উৎপাতে লেখাপড়ায় বিঘ্ন হওয়ায় বরিশালে এসে ব্রজমোহন কলেজে ভর্তি হন। থাকতেন তার মাতুল সত্যানন্দ দাশের বাড়িতে, ইনি কবি জীবনানন্দ দাশের পিতা। ১৯৩৪ সালে তার পিতা অবসর গ্রহণ করলে মুন্সীগঞ্জের লৌহজংয়ের গাউরদিয়া গ্রামে পৈতৃক বাড়িতে সবাই বসবাস করতে শুরু করেন, পরে ওই গ্রাম পদ্মায় বিলীন হয়ে যায়। তখন সবাই ঢাকা শহরে চলে আসেন এবং সংসার চালানোর জন্য বাধ্য হয়ে পড়াশোনা ছেড়ে দিয়ে রণেশ দাশগুপ্তকে সাংবাদিকতার চাকরি নিতে হয়।
বিখ্যাত পত্রিকা ‘সোনার বাংলা’য় সাংবাদিক জীবনের মধ্য দিয়ে তার সাংবাদিক জীবনের শুরু। তার লেখক জীবনের শুরু হয় এসময়। সেকালের ঢাকা সমাজতান্ত্রিক রাজনীতির জন্য বিখ্যাত ছিল। তিনি তরুণ সাহিত্যিক সোমেন চন্দ, অচ্যুত গোম্বামী, কবি কিরণশঙ্কর সেনগুপ্ত প্রমুখের বন্ধুত্ব লাভ করেন ও নানা রাজনৈতিক-সাংস্কৃতিক কর্মকাণ্ডে ব্যাপৃত হন।
১৯৪৭ সালে দেশভাগের পর রাজনৈতিক কারণে তাকে কারারুদ্ধ করা হয়। গোটা পাকিস্তানি আমলে তিনি বহুবার কারাবাস করেছেন। ১৯৫২ সালে ভাষা আন্দোলনের সময়ে তিনি জেলে ছিলেন এবং সেখানেই তিনি নাট্যকার মুনীর চৌধুরীকে ‘কবর’ নাটক লিখতে উদ্বুদ্ধ করেছিলেন। ‘কবর’ নাটকটি তাদের চেষ্টায় কারাগারে মঞ্চস্থ হতে পেরেছিল। কারামুক্তির পর ১৯৫৫ সালে তিনি ‘সংবাদ’ পত্রিকায় সাংবাদিকতার চাকরি গ্রহণ করেন। এ পত্রিকাকে ব্যাপক অর্থে প্রগতির মুখপত্র করে তুলতে তার অবদান ছিল বিরাট। তার সাহিত্যিক খ্যাতি ঘটে এ সময়েই, ‘উপন্যাসের শিল্পরূপ’ (১৯৫৯) নামে একটি বিখ্যাত প্রবন্ধগ্রন্থ রচনার জন্য। ১৯৬১ সালে রবীন্দ্র-জন্মশতবর্ষ পালনের সময়ে তাকে আবার গ্রেপ্তার করা হয়, ১৯৬২ সালে ছাড়া পান, আবার কারারুদ্ধ করা হয় ১৯৬৫ সালে, ছাড়া পান ’৬৯-এর গণঅভ্যুত্থানের সুবাদে। ১৯৬৮ সালের ২৯ অক্টোবর বিপ্লবী কথাশিল্পী সত্যেন সেন, রণেশ দাশগুপ্ত, শহীদুল্লাহ কায়সারসহ একঝাঁক তরুণ উদীচী গঠন করেন। মুক্তিযুদ্ধের সময়ে দেশত্যাগ করতে বাধ্য হন, দেশ স্বাধীন হলে প্রত্যাবর্তন করেন। ১৯৭৫ সালের ১ নভেম্বর কলকাতায় একটি সভায় যোগ দিতে গিয়ে সেখানে থেকে যেতে বাধ্য হন, কারণ বঙ্গবন্ধু শেখ মুজিবুর রহমানকে সপরিবারে হত্যার পর দেশে সামরিক শাসন চালু হয়েছিল। তারপর বাংলাদেশ নানা বিপর্যয় ও উত্থান-পতনের ভেতর দিয়ে অগ্রসর হয়। তিনি আর ফিরে আসেন নি, স্বেচ্ছানির্বাসিতের জীবন বেছে নিয়েছিলেন।
তিনি কয়েকটি ভাষায় পণ্ডিত ছিলেন। ইংরেজি ও উর্দুভাষা উত্তমরূপে আয়ত্ত করেছিলেন। তার প্রকাশিত গ্রন্থের অধিকাংশই মননশীল প্রবন্ধ ও অনুবাদের।
নিস
নিস (ইংরেজি: Nice); হচ্ছে ফ্রান্সের দক্ষিণ উপকূলে অবস্থিত একটি শহর। এর অবস্থান ভূমধ্যসাগরের উপকূলে, ফ্রান্সের মার্সেইলি শহর ও ইতালির জেনোয়া শহরের মধ্যবর্তী স্থানে। ২০০৬ সালে হিসাব অনুযায়ী এখানকার বসবাসকৃত মানুষের সংখ্যা ৩ লক্ষ ৪৭ হাজার (প্রায়)। এই শহরটি ফ্রেঞ্চ রিভিয়েরার একটি অন্যতম প্রধান পর্যটনকেন্দ্র। ঐতিহাসিকভাবে এটি কান্ট্রি অফ নিস ("Comté de Nice")-এর রাজধানী।
নিসে মানুষের পদার্পণ প্রায় চার লক্ষ বছর আগে বলে ধারণা করা হয়। "তিয়েরা আমাতা"' নামক প্রত্নতাত্ত্বিক অঞ্চলে প্রাপ্ত আগুন এবং ঘরবাড়ির যে নির্মাণ কাঠামো দেখা গেছে, তা প্রায় ২ লক্ষ ৩০ হাজার পূর্বের বলে অনুমান করা হয়। নিসের (নিসেইয়া) গোড়াপত্তন সম্ভবত মাসেইলা অঞ্চলে বসবাসকারী গ্রিকদের দ্বারা, এবং তখন তার নাম দেওয়া হয়েছিলো নিকাইয়া (Νικαία বা "Nikaia")। প্রতিবেশী লিগুরিয়ানস নাইকদের সাথে বিজয়কে উপলক্ষ করে এই নাম দেওয়া হয় বলে জানা যায়। এই নাইকি হচ্ছে গ্রিক পুরাণে বিজয়ের দেবী। এরপর শীঘ্রই এই শহর লিগুরিয়ান উপকূলের ব্যস্তময় বন্দর হয়ে ওঠে। অপরদিকে এর একটি অন্যতম বিরোধী শহর ছিলো সিমেনেলাম, যা ছিলো রোমানদের করায়ত্ব। লোমবার্ডদের আগমনের আগে পর্যন্ত সিমেনেলাম একটি আলাদা শহর হিসেবেই পরিচালিত হতো। সিমেনেলাম ধ্বংস হয়ে সিমিয়েজ শহর গড়ে ওঠে, যা আজ নিসেরই একটি জেলা।
নরোদম শিয়ামনি
নরোডোম শিয়ামনি (ইংরেজি: Norodom Sihamoni) (জন্ম: ১৪ মে, ১৯৫৩) হচ্ছে কম্বোডিয়ার বর্তমান রাজা। তিনি পূর্ববর্তী রাজা নরোডোম শিয়ানোক ও রানী নরোডোম মনোনিয়াথ শিয়ানোকের জ্যেষ্ঠ পুত্র। এছাড়া তিনি ছিলে কম্বোডিয়ার সাবেক ইউনেস্কো রাষ্ট্রদূত। ২০০৪ সালে পূর্ববর্তী রাজার দায়িত্ব ত্যাগের পর নয় সদস্য বিশিষ্ট সিংহাসন কাউন্সিল তাকে রাজা হিসেবে মনোনীত করে। সিংহাসনের আরোহনের পূর্বে শিয়ামনি মূলত পরিচিত ছিলেন ইউরোপে কম্বোডিয়ার সাংস্কৃতিক দূত এবং একজন ক্লাসিকাল নৃত্য প্রশিক্ষক হিসেবে।
রাজা হিসেবে অভিষেকের পূর্বে তাঁর উপাধি ছিলো "স্‌ডেক ক্রম খ্‌হুন", যার বাংলা করলে দাড়ায় 'মহান রাজপুত্র'। রাজা হিসেবে তাঁর উপাধি হয়, "প্‌রিয়াহ কারুনা প্‌রিয়াহ ব্যাট সামডেক প্‌রিয়াহ ব্যারোমনিয়াথ শিয়ামনি নেই প্‌রিয়াথ রিয়াচিয়ানাচাকর্‌ কম্পুচিয়া"; যা অনুবাদ হতে পারে, রাজতন্ত্রী কম্বোডিয়ার মাননীয় রাজা, রাজা নরোডোম শিয়ামনি। তাঁর মূলনাম শিয়ামনি দেওয়া হয়েছে তাঁর বাবা-মা'র নামের সাথে মিল রেখে (Sihanouk এবং Monineath, একত্রে শিয়ামনি)।
আগ্নেয় শিলা
আগ্নেয় শিলা (ইংরেজি Igneous Rock) এক প্রকার কঠিন শিলা।
সৃষ্টির প্রথমে পৃথিবী জ্বলন্ত গ্যাসীয় অবস্থায় ছিল। ক্রমান্বয়ে তাপ বিকিরণ করে এবং উপরিভাগ শীতল ও কঠিন আকার ধারণ করে। এভাবে গলিত অবস্থা থেকে ঘনীভূত ও কঠিন হয়ে যে শিলা গঠিত হয় তাকে আগ্নেয় শিলা বলে। পৃথিবীর প্রথম পর্যায়ে সৃষ্টি হয়েছে বলে এ শিলাকে প্রাথমিক শিলা এবং এ শিলার কোনো স্তর বা জীবাশ্ম নেই বলে একে অস্তরীভূত শিলাও বলে। যেমন-ব্যাসল্ট, গ্রানাইট, ফেলমাইট, সিয়েনাইট ইত্যাদি।
মাত্রা
সাধারণভাবে গণিত ও পদার্থবিজ্ঞানে মাত্রা (বা ডাইমেনশন) বলতে কোন স্থান বা বস্তুর প্রতিটি বিন্দুকে নির্দিষ্ট করতে সর্বনিম্ন যতগুলো স্থানাংকের প্রয়োজন হয়, তাকে বোঝায়। যেমন, একটি সরলরেখা একমাত্রিক, কেননা এর প্রতিটি বিন্দুকে সংগায়িত করতে একটি মাত্র স্থানাংকই যথেষ্ট। অপরদিকে একটি তলের উপর কোন বিন্দুকে নির্দিষ্ট করতে দৈর্ঘ্য ও প্রস্থ - এই দুই দিকের স্থানাংক জানা প্রয়োজন, তাই একটি তল দ্বিমাত্রিক। তেমনিভাবে একটি ঘনকের দৈর্ঘ্য, প্রস্থ ও উচ্চতা - তিনটিই আছে, একারণে তা ত্রিমাত্রিক। বস্তুত, আমরা যে বস্তুজগতে বাস করি স্থানিক বিবেচনায় তার পুরোটাই ত্রিমাত্রিক। তবে গাণিতিকভাবে বহুমাত্রিক (তিনের অধিক মাত্রা) স্থানকে সংজ্ঞায়িত করা যায় এবং এই ধারণাকে ব্যবহার করে জটিল গাণিতিক সমস্যার সমাধানও করা হয়।বিজ্ঞানে কোনো কোনো ক্ষেত্রে 20 টির বেশি মাত্রা থাকার সম্ভাবনার কথাও বলা হয়।৪ নং মাত্রাটি হলো সময়। বিখ্যাত বিজ্ঞানী আলবার্ট আইনস্টাইন তার সাধারণ আপেক্ষিক তত্ত্বে এ বিষয়ে বিস্তারিত বলেছেন।
শিলা
শিলা(ইংরেজিতে Rock) হচ্ছে বিভিন্ন প্রকার খনিজের সমন্বয়ে সৃষ্ট ভূত্বক গঠনকারী পদার্থ।
উৎপত্তি ও গঠন অনুসারে শিলাসমূহকে তিনটি প্রধান শ্রেণীতে ভাগ করা যায়।
ভূমিক্ষয়
বৃষ্টি, নদী, বায়ুপ্রবাহ, হিমবাহ ইত্যাদির ক্রিয়ায় ভূভাগের ক্ষয় ঘটে এবং ভূমিপৃষ্ঠের উচ্চতা কমতে থাকে। ভূমিপৃষ্ঠের এভাবে ক্ষয়কে ভূমিক্ষয় বলে। এটি একটি দীর্ঘ মেয়াদী প্রক্রিয়া।
প্রাকৃতিক এবং অপ্রাকৃতিক কারণে ভূপৃষ্ঠ বিভিন্ন ভাবে পরিবর্তিত হচ্ছে । তার মধ্যে অন্যতম হচ্ছে ভূমিক্ষয়। বিভিন্ন প্রাকৃতিক কারণ যেমন বৃষ্টি, বাতাস,ঝড়,খরা,বন্যা,এবং অপ্রাকৃতিক কারণে বৃক্ষো ছেদন, ঝুম চাষ। এই সব কারণে মাটির ক্ষয় ঘটে।বর্তমানে ভারতে ভূমিক্ষয় এর সবথেকে বড়ো অপ্রাকৃতিক কারণ বৃক্ষছেদন। বন্যা বা বাতাস দুই থেকেই মাটি কে রক্ষা করে গাছের মূল।
সংকেত
সংকেত হচ্ছে যা' কোন-না-কোন ভাবে অন্য বিষয়কে সূচিত করে। অন্য বিষয়ের প্রতিনিধি হিসেবে কাজ করে। সি.এস. পার্সের ভাষায়-- কোন-না-কোন দিকে বা কোন-না-কোন ভাবে যখন কোন বস্তু কোন ব্যক্তির নিকট অন্য কোন বিষয়ের প্রতিনিধি বা সূচক হিসেবে কাজ করে তখন তাকে বলে সংকেত। সংকেত অন্য জিনিসের চিহ্ন হিসেবে কাজ করে।
কোন বিষয়কে অন্য বিষয়ের প্রতিনিধি বা সূচক হিসেবে গ্রহণ করা হয় তখনই যখন প্রথম বিষয়টি দ্বিতীয় বিষয়ের কথা স্মরণ করিয়ে দেয়।
পাললিক শিলা
পলি সঞ্চিত হয়ে যে শিলা গঠন করে তা পাললিক শিলা। এ শিলায় পলি সাধারণত স্তরে স্তরে সঞ্চিত হয়। পাললিক শিলা ভূ-ত্বকের মোট আয়তনের শতকরা ৫ ভাগ। কয়লা, চুনাপাথর, ডোলোমাইট, চার্ট, জিপসাম এসবই পাললিক শিলা। অন্যান্য শিলা ভেঙ্গেও অনেক সময় পাললিক শিলা গঠিত হয়। বিভিন্ন সময়ের পাললিল শিলার গঠন দেখে বিজ্ঞানীরা পৃথিবীর জলবায়ু ও পরিবেশের কি পরবর্তন হয়েছিল সে ইতিহাস বুঝতে পারেন। হ্রদ, নদী, সমুদ্রের জলের নিচে পলি জমাা হয়। ধীরে ধীরে সেই পুলিশ তার মাটির নিচে চলে যেতেে থাকে। মাটির নিচে গরমে আর চাপে লক্ষ লক্ষ বছর সেই পলি থেকে পাললিক শিলা তৈরি হয়।
আলোক-বিভব ক্রিয়া
আলোক-বিভব ক্রিয়া (Photovoltaic Effect) এমন একটি প্রক্রিয়া যাতে কোন আলোক-বিভব-সক্রিয় (photovoltaic) পদার্থের বা কাঠামোর উপর তড়িচ্চুম্বকীয় বিকীরণ আপতিত হলে তাতে বিভব পার্থক্যের সৃষ্টি হয়। ১৮৩৯ সালে ফরাসি পদার্থবিজ্ঞানী বেকরেল সর্বপ্রথম আলোক-বিভব ক্রিয়া পর্যবেক্ষণ করেন।
সিন্ধি গরু
গরুর একটি প্রজাতি।
সাইন্ধি , লাল করাচী
পাকিস্তানের করাচী ও হায়দ্রাবাদে প্রধানত সিন্ধি জাতের গরুর আদি বাসস্থান৷
উৎ‌পত্তি পাকিস্তানে হলেও বাংলাদেশ, ভারতসহ অনেক দেশে এ জাতটির বিস্তার রয়েছে।
এ জাতের গরুর গায়ের রং গাঢ় লাল ও চকলেট বর্ণের হয়ে থাকে। 
গাভী অপেক্ষা ষাঁড়ের গায়ের রং বেশি গাঢ় হয়।
মাথা ও মুখমন্ডল ছোট, চওড়া কপাল, কপালের মাঝের অংশ কিছুটা উঁচু।
ষাঁড়ের চূড়া বেশ উঁচু, গলকম্বল বৃহদাকার ও ভাঁজযুক্ত। 
ওলানের গঠন বেশ সুন্দর, নাভী চামড়া বড় ও ঝুলন্ত।
ষাঁড়ের ওজন ৩৮০-৪৫০ কেজি এবং গাভীর ওজন ২ঌ০-৩৪০ কেজি৷
প্রতি দিন সর্বোচ্চ ৫৪৪৩ লিটার পযন্ত দুধ দিয়ে থাকে৷ এ জাতের বলদ দিয়ে কৃষিকাজ বা মালবাহনের কাজ করানো যায়।
সিন্দি গরুর জাত ও পরিচিতি
হো চি মিন সিটি
হো চি মিন সিটি (ইংরেজি: Ho Chi Minh City) (ভিয়েতনামি: Thành phố Hồ Chí Minh) যা সায়গন নামেও পরিচিত, ভিয়েতনামের সববৃহৎ শহর। এর পূর্ব নাম ছিলো প্রে নোকোর, এবং এই নাম ১৭ শতকের পূর্ব পর্যন্ত বিদ্যমান ছিলো। সায়গন নামে এটি ফরাসী উপনিবেশ কোচিনচায়না এবং পরবর্তীকালে দক্ষিণ ভিয়েতনাম নামে স্বাধীন প্রদেশ হিসেবে এর অবস্থান ছিলো ১৯৫৪-১৯৭৫ সাল পর্যন্ত। ১৯৭৫ সালে সায়গন পার্শ্ববর্তী প্রদেশ জিয়া দিনের সাথে একত্রিত হয়ে যায় এবং এটির সরকারি নাম হয় হো চি মিন সিটি।
সায়গন নদীর পাশে এই শহরটি অবস্থিত। দক্ষিণ চীন সাগর থেকে ৬০ কিলোমিটার (৩৭ মাইল) দূরে, এবং ভিয়েতনামের রাজধানী হ্যানয় থেকে ১,৭৬০ কিলোমিটার (১,০৯৪ মাইল) দক্ষিণে।
উত্তর ককেশাস
উত্তর ককেশাস (ইংরেজি: North Caucasus) হচ্ছে ককেশীয় অঞ্চলের উত্তর অংশ, যা মূলত ইউরোপীয় রাশিয়ার কৃষ্ণ সাগর ও কাস্পিয়ান সাগরের মধ্যভাগের অঞ্চল। রাশিয়ার উত্তর ককেশীয় অঞ্চলের অর্থনৈতিক অঞ্চল হিসেবে নর্থ ককেশাস ইকোনমিক রিজিওন বোঝাতেও এ নামটি ব্যবহৃত হয়।
ভূ-তাত্ত্বিকভাবে, উত্তর ককেশাস বলতে বোঝায়, ককেশাসের উত্তরাঞ্চলীয় ঢালসংলগ্ন এলাকাসমূহ, এবং ককেশীয় পবর্তমালার পশ্চিম প্রান্তভাগের অঞ্চলসময়হ। সেই সাথে পশ্চিম সু নদী সংলগ্ন দক্ষিণ ঢালের এলাকা। এই এলাকাটি আজোভ সাগর এবং পশ্চিমে ক্রেচ প্রণালী, ও পূর্বে কাস্পিয়ান সাগর দ্বারা ঘেরা।
শাহীওয়াল গরু
শাহিওয়াল গরু হচ্ছে জেবু জাতের গরু যাদেরকে প্রধানত দুধের জন্য পালন করা হয়। পাকিস্তানের পাঞ্জাব প্রদেশের শাহিওয়াল জেলায় উৎপত্তি লাভ করে। জেবু জাতের গরুর মধ্যে শাহিওয়াল গরুই সব থেকে বেশী দুধ উৎপাদন করে।
মুলতানী , মন্টোগোমারী
পাকিস্তানের পাঞ্জাবের মন্টোগোমারী জেলায় শাহীওয়াল জাতের গরুর আদি বাসস্থান।
উৎ‌পত্তি পাকিস্তানে হলেও বাংলাদেশ, ভারতসহ অনেক দেশে এ জাতটির বিস্তার রয়েছে।
ধীর ও শান্ত প্রকৃতির, মোটাসোটা ভারী দেহ , ত্বক পাতলা ও শিথি। পা ছোট, শিং ছোট ও পুর, এজাতের গাভীর শিং নড়ে, মাথা চওড়া। ষাঁড়ের চূড়া অত্যধিক বড়। গলকম্বল বৃহদাকার যা ঝুলে থাকে, লেজ বেশ লম্বা, প্রায় মাটি ছুঁয়ে যায়, লেজের আগায় দর্শনীয় একগোছা কালো লোম থাকে। গাভীর ওলান বড়, চওড়া, নরম ও মেদহীন, বাটগুলো লম্বা, মোটা ও সমান আকৃতি বিশিষ্ট।
ষাঁড়ের দৈহিক ওজন ৫০০ -৫২০ কেজি এবং গাভীর ২৫০ - ৪০০ কেজি পর্যন্ত হয়।
শাহীওয়াল গাভী দুধ উৎ‌পাদনের জন্য একটি উৎ‌কৃষ্ট জাত। এ জাতের গাভী গ্রামীণ অবস্থায় পালনে ৩০০ দিনে প্রায় ২১৫০ লিটার দুধ দেয়। খামারে পালনকারী গাভী প্রায় ৪-৫ হাজার লিটার দুধ দিয়ে থাকে৷
হারিয়ানা গরু
হারিয়ানা গরু গরুর একটি ভারতীয় প্রজাতি।
হারিয়ানা
ভারতের হরিয়ানা রাজ্যে এ জাতের গরুর আদি বাসস্থান।
বর্তমানে ভারত, বাংলাদেশ, পাকিস্তানসহ অন্যান্য দেশে এ গরু দেখতে পাওয়া যায়।
দেহের গঠন বলিষ্ঠ ও আটোসাটো। লম্বা সরু পা বিশিষ্ট এ জাতের গরু বেশ লম্বা হয়ে থাকে। সাধারণত লাল বর্ণের হয় তবে হালকা ধুসর বর্ণেরও দেখা যায় ৷মাথা ও মুখ লম্বা ও সরু, গলা লম্বা, কপাল চ্যাপ্টা, চোখ বড় বড় এবং উজ্জ্বল৷শিং ছোট ও সরু যা উপরের দিকে উল্টানো। দেহের তুলনায় লেজ ছোট ও সরু। গাভীর ওলান সামনের ও পিছনের দিকে প্রশস্ত। সামনের দিকের বাঁট পিছনের বাঁট অপেক্ষা লম্বা।
এ জাতের গরু কৃষি কাজ, ভারবহন ও দুধের জন্য বিশেষ উপযোগী। এ গরু ১ টন ওজনের মালামাল প্রতিঘন্টায় দুই মাইল দূরে নিয়ে যেতে পারে এবং একদিনে একটানা বিশ মাইল যেতে পারে। একটি গাভী প্রতিদিন ঌ১০-১৩৬৪ লিটার এবং গড়ে সর্বোচ্চ ৩৮৩০ লিটার দুধ দেয়।
লি হিয়োরি
লি হিয়োরি ,(কোরিয়ান 이효리 জন্ম ১৯৭৯ সালের ১০ই মে), দক্ষিণ কোরিয়ান কণ্ঠশিল্পী এবং অভিনেত্রী। তিনি তার সাফল্যের অধ্যায় শুরু করেন মহিলা সঙ্গীত গোষ্ঠী ফিঙ্কল কে-পপ হতে। ২০০৩ সাল থেকে লি হিয়োরি একক শিল্পী হিসাবে গান গাইতে শুরু করেন। তাঁর প্রথম অ্যালবামটি অনেক সার্থকতা পেয়েছে এবং জেতে অনেক পুরস্কার। তিনি হচ্ছেন দক্ষিণ কোরিয়ান সর্বোচ্চ পরিশোধিত মহিলা কণ্ঠশিল্পী।
লি হিয়োরির পেশা কোরীয় পপ মহিলা গ্রুপ ফিঙ্কল হতে সূত্রপাত।
রংপুর চিড়িয়াখানা
বিনোদন উদ্যান ও রংপুর চিড়িয়াখানা বা রংপুর চিড়িয়াখানা বাংলাদেশের রংপুরে অবস্থিত একটি চিড়িয়াখানার। এটি দেশের উত্তরবঙ্গের মধ্যে সবচেয়ে বড় চিড়িয়াখানা। এটি ১৯৮৯ সালে প্রতিষ্ঠিত হয় এবং পরবর্তীকালে ১৯৯২ সালে দর্শনার্থীদের জন্য উন্মুক্ত করা হয়। এখানে রয়েছে শিশু পার্ক, রেস্তোরা, কৃত্রিম হ্রদ এবং বিভিন্ন প্রজাতির প্রাণী ও বৃক্ষ।
এখানে বিভিন্ন প্রজাতির প্রাণী রয়েছে; এর মধ্যে উল্লেখযোগ্য হচ্ছে সুন্দরবনের বেঙ্গল টাইগার, সিংহ, গণ্ডার, জলহস্তী, হরিণ, বানর, চিতাবাঘ, ভালুক, কুমির, অজগর, কচ্ছপ প্রভৃতি। এছাড়াও রয়েছে ময়না, টিয়া, ময়ূর, কাকাতুয়া, কবুতর, বক সহ বিভিন্ন প্রজাতির পাখি।
মোহাম্মদ বরকতুল্লাহ
মোহাম্মদ বরকতুল্লাহ বিংশ শতাব্দীর প্রথম ভাগের অন্যতম মুসলমান বাঙালী চিন্তাবিদ ও সাহিত্যিক।
তাঁর জন্ম : ২ মার্চ, ১৮৯৮ খ্রিস্টাব্দ। জন্মস্থান : ঘোড়াশাল গ্রাম, শাহজাদপুর, সিরাজগঞ্জ। কবিরাজি চিকিৎসক হাজী আজম আলী তার পিতা। স্ত্রী জোবেদা খাতুন। ১৯১৪ খ্রিষ্টাব্দে শাহজাদপুর হাইস্কুল থেকে প্রথম বিভাগে ম্যাট্রিক পাস করেন। অতঃপর রাজশাহী কলেজে ভর্তি হয়ে ১৯১৬ খ্রিষ্টাব্দে প্রথম বিভাগে আই,এ পাশ করেন। তিনি ১৯১৮ খ্রিষ্টাব্দে দর্শনে অনার্সসহ দ্বিতীয় বিভাগে বি,এ পাস করেন। কলকাতা প্রেসিডেন্সি কলেজ থেকে দর্শন শাস্ত্রে দ্বিতীয় শ্রেণিতে এম,এ ডিগ্রি লাভ ১৯২০ খ্রিষ্টাব্দে। ১৯২২ খ্রিষ্টাব্দে তিনি আইনশাস্ত্রে ডিগ্রি লাভ করেন।
১৯২৩ খ্রিষ্টাব্দে বেঙ্গল সিভিল সার্ভিস পরীক্ষায় উত্তীর্ণ হয়ে তিনি আয়কর কমকর্তা হিসাবে সরকারী চাকুরিতে যোগ দেন। ১৯২৪ খ্রিষ্টাব্দে ডেপুটি ম্যাজিস্ট্রেট, ১৯৩০ ম্যাজিস্ট্রেট ও ১৯৩৬ খ্রিষ্টাব্দে সাবডিভিশনাল অফিসার পদে উন্নীত হন। ১৯৪৪ খ্রিষ্টাব্দে কলকাতায় রাইটার্স বিল্ডিংয়ে সমবায় ও ঋণ সালিশি বিভাগে সহকারী সেক্রেটারি পদে যোগদান করেন। একই পদমর্যাদায় ১৯৪৫ সালে সিভিল সাপ্লাই বিভাগে বদলি হয়েছিলেন। দেশ বিভাগের (১৯৪৭) পর ফরিদপুরের অতিরিক্ত জেলা প্রশাসক পদে দায়িত্ব লাভ করেন। কুষ্টিয়ার জেলা প্রশাসক (১৯৪৮-১৯৪৯) এবং ময়মনসিংহের অতিরিক্ত জেলা প্রশাসক (১৯৫০-১৯৫১) পদে দায়িত্ব পালন করেছেন। ১৯৫১ খ্রিষ্টাব্দে পূর্ব পাকিস্তান সরকারের ডেপুটি সেক্রেটারি পদে যোগদান।
১৯৫৫ সালে এ পদ থেকে অবসর গ্রহণের পর একই বছর ৩ ডিসেম্বর বাংলা একাডেমি প্রতিষ্ঠিত হলে এর বিশেষ কর্মকর্তা (পরিচালক) তথা প্রধান নির্বাহ হিসাবে দায়িত্বভার প্রাপ্ত হন। ১৯৫৭ খ্রি. পর্যন্ত এ দায়িত্ব পালন করেন। "রবীন্দ্রসঙ্গীত পাকিস্তানের আদর্শের পরিপন্থী" - এরূপ মত প্রকাশ করে ১৯৬৭ খ্রিষ্টাব্দে ২২ জুন জাতীয় পরিষদে বা পার্লামেন্টে পাকিস্তান কেন্দ্রীয় সরকারের তথ্য ও বেতার মন্ত্রী খাজা শাহাবুদ্দিন রেডিও টেলিভিশন থেকে এই সঙ্গীত প্রচার বন্ধের সিদ্ধান্ত ঘোষণা করলে এর প্রতি সমর্থন জ্ঞাপন করেন আরো অনেকের সাথে।
সরকারী চাকুরীতে নিয়োজিত থাকলেও তিনি একজন সৃজনশীল গদ্যশিল্পী। বাংলা ভাষায় দার্শনিক ও চিন্তামূলক প্রবন্ধ রচনা করে খ্যাতি অর্জন করেন। "পারস্য প্রতিভা" (প্রথম খণ্ড ১৯২৪ ও দ্বিতীয় খণ্ড ১৯৩২) এবং "মানুষের ধর্ম" (১৯৩৪) তাঁর বিখ্যাত গদ্যগ্রন্থ। পারস্য প্রতিভায় ইরানের খ্যাতনামা কবিদের জীবনী ও তাদের সাহিত্যকর্ম, ফার্সি সাহিত্যের প্রেক্ষাপট, সুফিমত ও বেদান্ত দর্শন এবং মানুষের ধর্মে জগৎ ও জীবন, ইহলোক ও পরলোক, জড়প্রকৃতি ও মনোজগৎ, জীবনপ্রবাহ ও আত্মা ইত্যাদি দুরূহ তত্ত্ব ক্লাসিক্যাল বাংলা গদ্যে উপস্খাপিত করে গেছেন। তাঁর বিরচিত অপরাপর গ্রন্থ : "কারবালা ও ইমাম বংশের ইতিবৃত্ত" (১৯৫৭), "নবীগৃহ সংবাদ" (১৯৬০), "নয়া জাতির স্রষ্টা হজরত মোহাম্মদ" (১৯৬৩), "হজরত ওসমান" (১৯৬৯), "বাংলা সাহিত্যে মুসলিম ধারা" (১৯৬৯)। প্রবন্ধে বাংলা একাডেমী পুরস্কার (১৯৬০) এবং নয়াজাতির স্রষ্টা হজরত মোহাম্মদ গ্রন্থের জন্য দাউদ পুরস্কার (১৯৬৩) লাভ করেন। পাকিস্তান সরকার কর্তৃক "সিতারা-ই-ইমতিয়াজ" উপাধিতে ভূষিত (১৯৬২) হন ও "প্রেসিডেন্ট পারফরমেন্স অ্যাওয়ার্ড" পদক লাভ (১৯৭০) করেন।
তিনি ২ নভেম্বর, ১৯৭৪ ঢাকায় ইন্তেকাল করেন।
বিশ্ব পরিযায়ী পাখি দিবস
পরিযায়ী পাখির আবাসস্থলকে নিরাপদ রাখা ও পাখিদের বিচরণস্থল সংরক্ষণে উদ্যোগী হওয়ার আহ্বান জানিয়ে প্রতিবছর ১০ ও ১১ মে বিশ্ব পরিযায়ী পাখি দিবস(World Migratory Bird Day) পালিত হয়। 
বর্তমান বিশ্বের জলবায়ুর ব্যাপক পরিবর্তনের ফলে পাখিদের আবাসস্থল ধ্বংস হয়ে যাচ্ছে। একারণে পরিযায়ী পাখিরা মারাত্মক খাদ্য সংকটের মধ্যে পড়েছে। এই অবস্থা দূরীকরণই এই দিবস পালনের উদ্দেশ্য। পরিযায়ী পাখিদের সম্পর্কে বিশ্বজুড়ে সচেতনতা বাড়াতে ২০০৬ সাল থেকে এই দিবস পালন শুরু করা হয়। ২০০৮ সালে এ দিবসের শ্লোগাস ছিল "পরিযায়ী পাখি: জীব বৈচিত্রের দূত"। 
পরিযায়ী পাখিদেরকে আগে অতিথি পাখি বলা হত। কিন্তু নিবিড় গবেষণায় দেখা গেছে যে এরা অতিথি নয়। বরং যে দেশে যায় সেখানে তারা ডিম পাড়ে এবং সেই ডিম ফুটিয়ে বাচ্চা বের হওয়া পর্যন্ত বাস করে। অর্থাৎ বৎসরের বেশ কয়েকমাস তারা ভিনদেশে বাস করে। বরং তারা নিজ দেশে বাস করে স্বল্প সময়ের জন্য।
কাঁকড়াভুক ব্যাঙ
কাঁকড়াভুক ব্যাঙ বা ম্যানগ্রোভ ব্যাঙ বাংলাদেশের প্রাপ্ত ব্যাঙের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ২ অনুযায়ী প্রজাতিটি সংরক্ষিত।
Fejervarya cancrivora আগে এর নাম ছিল Rana cancrivora বা Limnonetes (Hoplobatrachus) cancrivora। 
২০০৭ সালের জুলাইয়ে অধ্যাপক দত্ত উড়িষ্যার উপকূলে প্রথমবারের মতো এমন ব্যাঙের প্রজাতির সন্ধান পান। মালয়েশিয়ায় কর্মরত ভারতীয় উভচর-সরীসৃপ বিশেষজ্ঞ ইন্দ্রনীল দাস ছবিগুলোকে এ প্রজাতির বলেই শনাক্ত করেন। ১৯৯৪ সালে সুন্দরবনে কাজ করার সময় জার্মান বিজ্ঞানী জুটি জেরট্রাড নিউম্যান-ডেনজু ও হেলম্যাট ডেনজু বুড়িগোয়ালিনী থেকে একটি ব্যাঙের ছবি তোলেন। এ ছাড়া বাংলাদেশ কৃষি বিশ্ববিদ্যালয়ের বিজ্ঞানী ও জাপানের বিজ্ঞানীরা যৌথভাবে সুন্দরবনের এ ব্যাঙ নিয়ে গবেষণা করেন।
কাঁকড়াভুক ব্যাঙের সঙ্গে আমাদের দেশে সচরাচর দেখা পাওয়া কোলা বা সোনা ব্যাঙ ও কটকটি ব্যাঙের সাদৃশ্য রয়েছে। কিন্তু এরা উপকূলীয় এলাকা থেকে দূরে বাস করে না। চোখের পেছন থেকে উভয় পাশে টানা শৈলশিরা বা উত্তোলিত রেখা এই ব্যাঙের গুরুত্বপূর্ণ বৈশিষ্ট্য। উপরন্তু পিঠের ওপর শৈলশিরা বা উত্তোলিত রেখা একটানা নয়, ভঙ্গুর। চোখের সামনে থেকে নাকের ছিদ্র পর্যন্ত পারতপক্ষে কোনো রেখা নেই, যা সহযোগী প্রজাতিতে আছে। এ ছাড়া চঞ্চু থেকে দেহের শেষ ভাগ পর্যন্ত সচরাচর কোনো হালকা ডোরা দেখা যায় না। এরা ছয় থেকে আট সেন্টিমিটার পর্যন্ত লম্বা হয়ে থাকে। দক্ষিণ-পূর্ব এশিয়ায়, বিশেষ করে মালয়েশিয়া ও সিঙ্গাপুরের বিজ্ঞানীদের মতে, পুরুষ-ব্যাঙের চেয়ে স্ত্রী-ব্যাঙ বড় হয়। এই ব্যাঙ আরেকটি অনন্য বৈশিষ্ট্যের অধিকারী। আর তা হলো, এরা শরীরে অতিমাত্রায় ইউরিয়া জমা রাখতে পারে। এ কারণে এরা প্রায় সাগরজলের সমপরিমাণ লবণাক্ততা সহনক্ষম।ক্যামব্রিজ ইউনিভার্সিটি প্রেস থেকে প্রকাশিত Knut Schmidt-Nielsen তাঁর প্রাণীর শারীরবৃত্ত: অভিযোজন ও পরিবেশ গ্রন্থে বলছেন, পূর্ণ বয়সী ব্যাঙের চেয়ে ব্যাঙাচির লবণাক্ততা সহনক্ষমতা বেশি। এই ব্যাঙ যে পরিমাণ ঘন লোনাপানিতে বাস করে, দেশের অন্য কোনো ব্যাঙ তা পারে না।
এরা মূলত কাঁকড়া (crab) খেয়ে থাকে। cancri অর্থ কাঁকড়া (crab) আর vorus মানে খাওয়া (feeder, eating)। এদের খাদ্যাভ্যাস থেকেই এ ধরনের নামকরণ। তবে ম্যানগ্রোভ অঞ্চলের বাইরে থাকার সময় এটি পতঙ্গ ও ক্ষুদ্রাতিক্ষুদ্র প্রাণী খেয়ে থাকে।
ম্যানগ্রোভ অঞ্চলের বাইরে মনুষ্যবসতির কাছে স্বাদু পানির পরিবেশেও এদের বাস করতে দেখা যায়।
এদের ডিম ফুটে বাচ্চা বের হয় কেবল স্বাদু পানিতে। বাংলাদেশে বর্ষাকালে সুন্দরবনের বিভিন্ন অংশে সাময়িক কিছু ডোবা তৈরি হয়। এসব ডোবার মধ্যে এদের ডিম ফুটে বাচ্চা বের হয়।
কাজী জাকের হোসেন
অধ্যাপক কাজী জাকের হোসেন (১ জানুয়ারি ১৯৩১ - ২১ জুন ২০১১) হলেন বাংলাদেশের একজন বন্য প্রাণীতত্ত্ব বিষয়ক বিশেষজ্ঞ।
১৯৫৩ সনে পাঞ্জাব বিশ্ববিদ্যালয় থেকে এম, এস, সি-তে প্রথম শ্রেণীতে প্রথম স্থান অধিকার করেন এবং স্বর্ণ পদক লাভ করেন ৷ লাহোর সরকারি কলেজ তাঁকে "একাডেমিক রোল অব অনার"-এ ভুষিত করে ৷ তিনি অক্সফোর্ড বিশবিদ্যালয় থেকে বি, এস, সি রিসার্চ ডিগ্রী লাভ করেন ৷
শিক্ষা জীবন শেষে ঢাকা বিশ্ববিদ্যালয়ের প্রাণীবিদ্যা বিভাগে ৩৮ বছর অধ্যাপনা করেন। বাংলাদেশে প্রাণীবিদ্যা শিক্ষাকে বিশেষ করে বন্য প্রাণী বিষয়ক শিক্ষা প্রবর্তনে তাঁর বিশেষ অবদান রয়েছে ৷তিনি বাংলাদেশে প্রাণী বিজ্ঞান সমিতির প্রতিষ্ঠাতা সাধারণ সম্পাদক এবং পরবর্তীতে একাধিকবার এ সমিতির সভাপতির দায়িত্ব পালন করেছেন ৷ তিনি বাংলাদেশ বন্য প্রাণীতত্ত্ব সমিতি ও বাংলাদেশ পাখি সংরক্ষণ সমিতির প্রতিষ্ঠাতা সভাপতি ৷
ঢাকা বিশ্ববিদ্যালয়ে "ওয়াইল্ড লাইফ বায়োলজি" নামক একটি কোর্স চালু করেন ৷ বাংলাদেশ বন্যপ্রাণী সংরক্ষণ অর্ডার, ১৯৭৩ প্রণয়নেও তাঁর অবদান ছিল ৷ এ পর্যন্ত জাতীয় ও আন্তর্জাতিক জার্নালে অধ্যাপক কাজী জাকের হোসেনের বন্য প্রাণী ও পরিবেশ ব্যবস্থাপনা সম্পর্কিত ৭০টি গবেষণামূলক প্রবন্ধ প্রকাশিত হয়েছে ৷
সোকপমুন্ড
সোকপমুন্ড (ইংরেজি: Swakopmund) হচ্ছে নামিবিয়ার আটলান্টিক উপকূলবর্তী উত্তর পশ্চিমাঞ্চলের একটি শহর। এটি নামিবিয়ার রাজধানী উইন্ডহোক থেকে ২৮০ কিলোমিটার পশ্চিমে অবস্থিত, এবং সেই সাথে এটি এরোঙ্গো প্রশাসনিক বিভাগের রাজধানী। সমুদ্রতীরবর্তী এলাকা হিসেবে ডিসেম্বর থেকে জানুয়ারি (নামিবিয়ার গ্রীষ্মকাল) পর্যন্ত এখানকার আবহাওয়া ঠাণ্ডা থাকে। সে সময় আঞ্চলিক প্রশাসন তাই এরোঙ্গো থেকে সরিয়ে সোকপমুন্ডে আনা হয়। ২০০৭ সালে হিসাব অনুযায়ী সোকপমুন্ডের জনসংখ্যা প্রায় ২৮,৫৫২ জন।
সোকপমুন্ড হচ্ছে মূলত একটি সমুদ্র তীরবর্তী বিনোদনকেন্দ্র এবং জার্মান ঔপনিবেশিক স্থাপত্যশৈলীর একটি নিদর্শন। ১৮৯২ সালে জার্মান দক্ষিণ-পশ্চিম আফ্রিকায় জার্মানদের মূল পোতাশ্রয় হিসেবে এই শহরের গোড়াপত্তন করা হয়।
নামিবিয়ার বিটু রোড এই শহরের মধ্য দিয়ে গিয়েছেন এছাড়াও এই শহর দিয়ে ট্রান্স নামিবিয়ান রেলওয়েরও অবস্থান। এখানে সোকপমুন্ড বিমানবন্দর নামের একটি বিমানবন্দর রয়েছে।
বিশ্ব রক্তদাতা দিবস
১৪ জুন বিশ্ব রক্তদাতা দিবস।
যারা স্বেচ্ছায় ও বিনামূল্যে রক্তদান করে লাখ লাখ মানুষের প্রাণ বাঁচাচ্ছেন তাদেরসহ সাধারণ জনগণকে রক্তদানে উৎসাহিত করাই এ দিবসের উদ্দেশ্য।
১৯৯৫ সাল থেকে আন্তর্জাতিক রক্তদান দিবস পালন এবং ২০০০ সালে ‘নিরাপদ রক্ত’-এই থিম নিয়ে পালিত বিশ্ব স্বাস্থ্য দিবসের অভিজ্ঞতা নিয়ে ২০০৪ সালে প্রথম পালিত হয়েছিল বিশ্ব রক্তদান দিবস। ২০০৫ সালে বিশ্ব স্বাস্থ্য অধিবেশনের পর থেকে প্রতিবছর বিশ্ব স্বাস্থ্য সংস্থাও এ দিবস পালনের জন্য তাগিদ দিয়ে আসছে।
প্রতিবছর ৮ কোটি ইউনিট রক্ত স্বেচ্ছায় দান হয়, অথচ এর মাত্র ৩৮ শতাংশ সংগ্রহ হয় উন্নয়নশীল দেশগুলো থেকে, যেখানে বাস করে বিশ্বের মোট জনসংখ্যার ৮২ শতাংশ মানুষ। এ ছাড়া এখনো বিশ্বের অনেক দেশে মানুষের রক্তের চাহিদা হলে নির্ভর করতে হয় নিজের পরিবারের সদস্য বা নিজের বন্ধুদের রক্তদানের ওপর, আর অনেক দেশে পেশাদারি রক্তদাতা অর্থের বিনিময়ে রক্ত দান করে আসছে রোগীদের। অথচ বিশ্বের নানা দেশ থেকে তথ্য-উপাত্ত সংগ্রহ করে জানা যায়, ‘নিরাপদ রক্ত সরবরাহের’ মূল ভিত্তি হলো স্বেচ্ছায় ও বিনামূল্যে দান করা রক্ত। কারণ তাদের রক্ত তুলনামূলকভাবে নিরাপদ এবং এসব রক্তের মধ্য দিয়ে গ্রহীতার মধ্যে জীবনসংশয়ী সংক্রমণ, যেমন এইচআইভি ও হেপাটাইটিস সংক্রমণের আশঙ্কা খুবই কম।
স্বেচ্ছায় ও বিনামূল্যে রক্তদানকারী আড়ালে থাকা সেসব মানুষের উদ্দেশে, এসব অজানা বীরের উদ্দেশে, উৎসর্গীকৃত ১৪ জুনের বিশ্ব রক্তদান দিবস। ১৪ জুন দিবসটি পালনের আরও একটি তাৎপর্য রয়েছে। এদিন জন্ম হয়েছিল বিজ্ঞানী কার্ল ল্যান্ডস্টিনারের। এই নোবেলজয়ী বিজ্ঞানী আবিষ্কার করেছিলেন রক্তের গ্রুপ ‘এ, বি, ও,এবি’।